Diari Oficial de la Generalitat Valenciana


Sumari del DOGV 7332, del 05-08-2014 (2014/7448)

ORDE 64/2014, de 31 de juliol, de la Conselleria d'Educació, Cultura i Esport, per la qual es convoquen diferents tipus d'ajudes per a la promoció de la investigació científica, el desenrotllament tecnològic i la innovació a la Comunitat Valenciana.
---------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7332

Data del DOGV
:   05-08-2014

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2014/7448


Data del document
:   31-07-2014

Organisme emissor
:   Conselleria d'Educació, Cultura i Esport

Tipus de document
:   Ordre

Anàlisi jurídica

 Descriptors 

:   * Conselleria d'Educació, Cultura i Esport
    * Conselleria d'Educació, Cultura i Esport
    * ajuda pública

ORDE 64/2014, de 31 de juliol, de la Conselleria d'Educació, Cultura i Esport, per la qual es convoquen diferents tipus d'ajudes per a la promoció de la investigació científica, el desenrotllament tecnològic i la innovació a la Comunitat Valenciana. [2014/7448]  
L'Estatut d'Autonomia de la Comunitat Valenciana, aprovat per la Llei Orgànica 5/1982, d'1 de juliol, i reformat per la Llei Orgànica 1/2006, ha establit en l'article 52.2 que la Generalitat establirà el seu propi sistema de ciència i tecnologia, i promourà la seua articulació i la cooperació entre els seus agents a fi de fomentar el desenrotllament tecnològic i la innovació per a recolzar el progrés i la competitivitat empresarial de la Comunitat Valenciana.  
La Llei 2/2009, de 14 d'abril, de la Generalitat, de coordinació del sistema valencià d'investigació científica i desenrotllament tecnològic, està orientada a crear les condicions adequades per a aconseguir nous i ambiciosos objectius d'investigació que contribuïsquen al progrés científic, industrial, econòmic i social de la Comunitat Valenciana. En consonància, el programa 542.50, «Investigació, desenrotllament tecnològica i innovació», que s'inclou en els pressupostos de la Generalitat per a cada exercici, establix i dota un sistema d'ajudes a la investigació que té com a objectius bàsics el foment de la investigació científica, el desenrotllament tecnològic i la innovació en l'àmbit de la Comunitat Valenciana.  
La Llei 3/2010, de 5 de maig, de la Generalitat, d'Administració Electrònica de la Comunitat Valenciana; el Decret 96/1998, de 6 de juliol, del Consell, pel qual es regula l'organització de la funció informàtica, la utilització dels sistemes d'informació i el registre de fitxers informàtics en l'àmbit de l'Administració de la Generalitat; el Decret 87/2002, de 30 de maig, pel qual es regula la utilització de la firma electrònica avançada en la Generalitat, modificat pel Decret 149/2007, de 7 de setembre, del Consell, pel qual s'aprova l'Estatut de l'Ens Prestador de Certificació Electrònica de la Comunitat Valenciana, i el Decret 18/2004, de 13 de febrer, del Consell de la Generalitat, de creació del registre telemàtic i regulació de les notificacions telemàtiques de la Generalitat, i el Decret 165/2010, de 8 d'octubre, del Consell, pel qual s'establixen mesures de simplificació i reducció de càrregues administratives en els procediments gestionats per l'Administració de la Generalitat i el seu sector públic, establixen i regulen la utilització de mitjans telemàtics en les actuacions administratives, i qualifiquen expressament les ajudes que es convoquen en esta orde com a procediments i tràmits susceptibles de la tramitació a través del registre telemàtic de la Generalitat.  
Per tot això, fent ús de les atribucions que em conferix l'article 28 de la Llei 5/1983, de 30 de desembre, de la Generalitat, del Consell, i vista la proposta del director general d'Universitat, Estudis Superiors i Ciència de data 10 de juliol de 2014 i de conformitat amb esta,  
  
  
ORDENE  
  
Primer  
Es convoquen les ajudes que es relacionen a continuació, i s'aproven les bases per les quals es regirà la seua concessió, que s'inclouen com a annexos de la present orde:  
1. Normes generals de procediment d'aplicació a tots els annexos de la present orde: annex I.  
2. Ajudes per a la contractació de personal investigador en formació de caràcter predoctoral, Programa VALi+d: annex II.  
3. Beques per a estades de contractats predoctorals en centres d'investigació fora de la Comunitat Valenciana: annex III.  
4. Beques del Programa Santiago Grisolía: annex IV.  
5. Ajudes per a la contractació de personal investigador en formació en fase postdoctoral, Programa VALi+d: annex V.  
6. Ajudes per a recolzar la contractació de personal investigador doctor del Programa Ramón y Cajal per part de centres d'investigació: annex VI.  
7. Ajudes per a la contractació de personal de suport vinculat a un projecte de transferència dels resultats d'investigació o d'innovació: annex VII.  
8. Beques per a estades de personal investigador doctor en centres d'investigació radicats fora de la Comunitat Valenciana: annex VIII.  
  
9. Ajudes per a la realització de projectes d'I+D per a grups d'investigació emergents: annex IX.  
10. Ajudes per a grups d'investigació consolidables: annex X.  
11. Ajudes per a grups d'investigació de qualitat contrastada: annex XI.  
12. Ajudes Programa Prometeu per a grups d'investigació d'excel·lència: annex XII.  
13. Ajuda per a grups d'investigació per a la captació de projectes europeus: annex XIII.  
14. Ajudes per a estades de personal investigador en empreses de la Comunitat Valenciana: annex XIV.  
15. Ajudes per a l'organització i la difusió de congressos, jornades i reunions científiques, tecnològiques, humanístiques o artístiques de caràcter internacional: annex XV.  
16. Ajudes per a la promoció de la investigació, el desenrotllament tecnològic i la innovació pels parcs científics de les universitats: annex XVI.  
  
Segon  
1. La concessió de les ajudes que es convoquen per la present orde està condicionada a l'existència de crèdit adequat i suficient a este efecte en els pressupostos de la Generalitat per a l'any 2015, i es finançaran amb càrrec a la línia T4015, del programa pressupostari 542.50, «Investigació, desenrotllament tecnològic i innovació», del pressupost de gastos de la Generalitat per a eixe exercici.  
2. D'acord amb el que establix l'article 16 de la Llei 2/2009, de 14 d'abril, de la Generalitat, de coordinació del Sistema Valencià d'Investigació Científica i Desenrotllament Tecnològic, tindran abast plurianual les ajudes convocades per la present orde corresponents als annexos II, IV, V, VII, IX, X i XII.  
3. En l'exercici 2014 la tramitació dels procediments de concessió de les ajudes que es convoquen només podrà arribar al moment processal anterior al de la resolució de concessió.  
4. El pagament anticipat de les ajudes convocades per la present orde es realitzarà si la Llei de Pressupostos de la Generalitat, o una altra norma, així ho establix.  
  
Tercer  
1. En compliment del que preveu l'article 47.11 del text refós de la Llei d'Hisenda Pública de la Generalitat Valenciana, l'import global màxim destinat en l'exercici 2015 per a cada una de les ajudes i beques convocades en la present orde es farà públic amb una resolució de la Conselleria d'Educació, Cultura i Esport.  
2. En el cas de les ajudes corresponents als annexos II, IV, V, VII, IX, X i XII de la present orde, la resolució establirà, a més, l'import global màxim per a cada una de les anualitats de vigència de l'ajuda respectiva, i estarà condicionat als crèdits que, amb eixe fi, es consignen en cada una de les dites anualitats en el pressupost de la Generalitat.  
  
  
Quart  
1. En aplicació del Decret 147/2007, de 7 de setembre, del Consell, pel qual es regula el procediment de notificació i comunicació a la Comissió Europea dels projectes de la Generalitat dirigits a establir, concedir o modificar ajudes públiques, les ajudes que es convoquen en la present orde no estan subjectes a l'article 107.1 del Tractat de Funcionament de la Unió Europea, perquè es tracta del foment d'activitats primàries dels centres d'investigació, considerant com a tals: les de formació destinades a comptar amb uns recursos humans millors i més qualificats; la realització d'I+D independent per a millorar els coneixements i la comprensió, incloent-hi la investigació col·laborativa i el desenrotllament i difusió dels resultats de les investigacions.  
  
2. Les activitats de transferència tecnològica (concessió de llicències, creació d'empreses derivades i altres formes de gestió dels coneixements creats per l'organisme d'investigació) no seran considerades de caràcter econòmic quan tinguen caràcter intern i tots els ingressos tornen a invertir-se en les activitats primàries dels organismes d'investigació.  
3. En el cas que un centre d'investigació exercisca activitats, tant de caràcter econòmic com no econòmic, a fi d'evitar la subvenció indirecta de l'activitat econòmica, s'haurà de distingir amb claredat entre ambdós tipus d'activitats i entre els seus respectius costos i finançament, per a la qual cosa els estats financers anuals de les universitats i centres d'investigació en reflectiran la correcta imputació a cada una de les activitats.  
  
  
DISPOSICIÓ ADDICIONAL  
  
Única  
1. Quan algunes de les ajudes que es convoquen siguen cofinançades pel Fons Europeu de Desenrotllament Regional (FEDER) o pel Fons Social Europeu (FSE), el règim de gestió de les ajudes s'haurà d'adaptar als procediments i criteris d'elegibilitat que establisquen els reglaments que despleguen els FEDER i el FSE, i en particular als inclosos en la normativa sobre gastos subvencionables i sobre publicitat, d'acord amb el que establix el Reglament (UE) 1303/2013 del Parlament Europeu i del Consell, de 17 de desembre de 2013.  
  
2. La Generalitat no és responsable dels danys i perjuís que puguen sobrevindre en la realització de les activitats objecte de subvenció.  
  
  
DISPOSICIONS FINALS  
  
Primera  
Es faculta el director general d'Universitat, Estudis Superiors i Ciència perquè dicte les resolucions i les instruccions necessàries per a l'aplicació i la interpretació de la present orde, i es delega en ell la facultat per a resoldre la concessió o la denegació de les ajudes a què es referix esta convocatòria, així com l'autorització, la disposició del crèdit, l'ordenació del pagament i la resta d'actes de gestió comptable necessaris per a l'execució de la resolució.  
  
Segona  
La present orde produirà efectes des de l'endemà de la publicació en el Diari Oficial de la Comunitat Valenciana.  
De conformitat amb el que establixen els articles 107, 116 i 117 de la Llei 30/1992, de 26 de novembre, modificada per la Llei 4/1999, de Règim Jurídic de les Administracions Públiques i del Procediment Administratiu Comú, d'ara en avant LRJPAC, i els articles 10 i 46 de la Llei 29/1998, de 13 de juliol, reguladora de la jurisdicció contenciosa administrativa, contra la present orde, que posa fi a la via administrativa, es podrà presentar potestativament un recurs de reposició o plantejar directament un recurs contenciós administratiu en els terminis i davant dels òrgans que s'indiquen a continuació:  
a) El recurs de reposició haurà d'interposar-se davant de la Conselleria d'Educació, Cultura i Esport en el termini d'un mes a comptar de l'endemà de ser publicada.  
b) El recurs contenciós administratiu haurà de plantejar-se davant del Tribunal Superior de Justícia de la Comunitat Valenciana en el termini de dos mesos a comptar de l'endemà de ser publicada.  
  
València, 31 de juliol de 2014  
  
La consellera d'Educació, Cultura i Esport,  
MARÍA JOSÉ CATALÁ VERDET  
  
  
ANNEX I  
Normes generals de procediment d'aplicació a tots els annexos de la present orde  
  
Base 1. Objecte i àmbit de la convocatòria  
1. La concessió, en règim de publicitat, objectivitat i concurrència competitiva dels diferents tipus d'ajudes que es convoquen per la present orde, es regiran per les següents bases generals i comunes a totes, a més de les especifiques que s'establixen per a cada una en els annexos corresponents.  
2. Als efectes previstos en esta convocatòria, centre d'investigació es definix com aquella universitat, institut d'investigació o entitat, amb independència de la condició jurídica, que té com a principal objectiu realitzar investigació fonamental, investigació industrial i desenrotllament experimental i la transferència de tecnologia, i en què tots els beneficis es reinvertisquen en eixes activitats, la divulgació dels seus resultats i l'ensenyança.  
  
Base 2. Sol·licituds  
1. Els models d'impresos normalitzats (sol·licituds i la resta de documentació) estaran disponibles en la següent adreça d'Internet: ?http://www.cece.gva.es?.  
2. Les sol·licituds s'adequaran als models normalitzats i s'ompliran utilitzant els mitjans telemàtics facilitats pels servidors d'informació de la Conselleria d'Educació, Cultura i Esport.  
3. Els centres d'investigació presentaran les sol·licituds rebudes en qualsevol dels llocs assenyalats en l'article 38.4 de la LRJPAC, llevat que en l'annex corresponent se n'especifique un altre.  
4. Les persones proponents que no utilitzen la firma electrònica avançada remetran telemàticament la seua proposta i tota la documentació requerida. La proposta s'imprimirà i, amb firmes originals, es presentarà junt amb els certificats que exigisca la convocatòria, originals o còpies confrontades, en els registres dels centres d'investigació on el proponent tinga o tindrà vinculació estatutària o laboral.  
  
5. La presentació de la sol·licitud comportarà l'autorització a l'òrgan gestor per a comprovar les dades d'identitat, domicili i residència, segons el Decret 165/2010, de 8 d'octubre, del Consell, pel qual s'establixen mesures de simplificació i de reducció de càrregues administratives en els procediments gestionats per l'Administració de la Generalitat i el seu sector públic, i demanar els certificats que han d'emetre l'Agència Estatal d'Administració Tributària, la Tresoreria General de la Seguretat Social i la Conselleria d'Hisenda i Administració Pública, que acrediten el compliment per la persona sol·licitant de les seues obligacions tributàries i amb la Seguretat Social, en els termes establits en l'article 22.4 del Reglament de la Llei General de Subvencions aprovat pel Reial Decret 887/2006, de 21 de juliol. No obstant això, els que sol·liciten estes ajudes i beques podran acreditar directament el compliment de les dites obligacions per mitjà de l'aportació dels corresponents certificats. Estan exonerades d'esta obligació les beques o ajudes d'esta convocatòria destinades expressament a finançar estudis quan les perceben directament les persones individuals beneficiàries, així com les universitats públiques d'acord amb el que establix la disposició addicional quinta, 2.a, de la Llei 4/2007, de 9 de febrer, de la Generalitat, de Coordinació del Sistema Universitari Valencià.  
  
6. La residència a la Comunitat Valenciana, s'acreditarà, si és el cas, per mitjà del certificat d'empadronament en un municipi de la Comunitat.  
7. A la sol·licitud s'adjuntarà la documentació exigida per a cada convocatòria concreta en l'annex corresponent. En tot cas, s'adjuntarà la declaració responsable de no estar incurs en les prohibicions previstes en l'article 13 de la Llei 38/2003, General de Subvencions.  
  
A més, en el cas d'entitats privades, llevat que la documentació ja es trobe en poder de l'administració actuant, l'imprés de sol·licitud s'acompanyarà d'una còpia dels estatuts o de la documentació acreditativa de la constitució de l'entitat sol·licitant, i d'una còpia del document acreditatiu de la representació legal de la persona que dóna conformitat a la sol·licitud en nom de l'entitat sol·licitant. D'altra banda, estes entitats hauran d'acreditar el compliment de la normativa sobre integració laboral de persones amb discapacitat o, si és el cas, l'exempció de la dita obligació, segons el que preveu l'article 7 de la Llei 11/2003, de 10 d'abril, sobre l'estatut de les persones amb discapacitat.  
  
8. En totes les convocatòries, excepte que es preveja una altra cosa en l'annex corresponent, les sol·licituds hauran de tindre la firma de l'investigador o investigadora responsable del projecte. La firma de la persona que exercisca la representació legal de l'entitat s'acreditarà per mitjà de la relació firmada de totes les propostes que es presenten per a cada convocatòria.  
9. Només s'admetrà una sol·licitud per persona o investigador principal per a cada una de les ajudes i beques establides en els annexos de la present orde, llevat que s'hi especifique una altra cosa.  
10. La documentació de les sol·licituds desestimades o denegades podrà ser retirada per les persones interessades en el termini de tres mesos a partir de la publicació de la resolució de concessió d'ajudes en la pàgina web de la Conselleria d'Educació, Cultura i Esport; passat eixe termini, aquelles sol·licituds que no hagen sigut retirades podran ser destruïdes d'acord amb la regulació de conservació i eliminació de patrimoni documental.  
  
Base 3. Requisits de la convocatòria  
Els sol·licitants hauran de complir els requisits que s'establixen en cada una de les beques o ajudes quan finalitze el termini de presentació de sol·licituds, llevat que en l'annex corresponent s'especifique un altre termini.  
  
Base 4. Termini de presentació  
El termini de presentació de sol·licituds serà de l'1 al 20 de setembre de 2014, llevat que en l'annex corresponent se n'especifique un altre. Finalitzat este termini, o el que s'establisca en els annexos corresponents, els centres disposen de deu dies naturals per a presentar les sol·licituds rebudes en qualsevol dels llocs assenyalats en l'article 38.4 de la LRJPAC.  
  
Base 5. Instrucció del procediment  
1. El Servici de Política Científica, d'ofici, impulsarà totes les actuacions necessàries per a la determinació, el coneixement i la comprovació de les dades en virtut de les quals ha de pronunciar-se la resolució, així com per a la realització de les propostes de cada fase comptable que siguen procedents en l'execució de la resolució.  
2. Si la documentació aportada és incompleta, es requerirà, en el servidor d'informació de la Conselleria d'Educació, Cultura i Esport ?http://www.cece.gva.es?, o per qualsevol mitjà que permeta tindre constància de la recepció per l'interessat, a les entitats o persones sol·licitants que en el termini de deu dies esmenen la falta o aporten els documents preceptius, amb l'advertència que, si no ho fan, es considerarà que han desistit de la seua sol·licitud, d'acord amb el que establix l'article 71 de la LRJPAC i amb els efectes previstos en l'article 42.1 de l'esmentada llei. Addicionalment, també podrà comunicar-se la dita incidència per correu electrònic. Durant el període d'esmena no es podran modificar l'objecte i la condició de la sol·licitud presentada.  
  
3. Les ajudes regulades en la present orde s'atorgaran en règim de concurrència competitiva, i, per això, en virtut del que preveu l'article 59.6.b de la Llei 30/1992, de 26 de novembre, les notificacions es realitzaran per mitjà de la publicació en la pàgina web de la Conselleria d'Educació, Cultura i Esport ?http://www.cece.gva.es?, amb tots els efectes de notificació practicada.  
4. Les ajudes i les beques objecte de regulació en esta orde no establiran cap vinculació, laboral o administrativa, entre les persones beneficiàries i la Generalitat.  
  
Base 6. Avaluació i selecció  
D'acord amb l'article 22 de la Llei 38/2003, de 17 de novembre, General de Subvencions, una comissió avaluadora composta per qui exercisca la direcció del Servici de Política Científica i dos tècnics adscrits al dit servici, elevarà la proposta de resolució corresponent, amb la indicació del resultat de l'avaluació i de la quantia de l'ajuda, al director general d'Universitat, Estudis Superiors i Ciència en el termini màxim de quinze dies des que es constituïsca. Només la documentació aportada en la sol·licitud inicial serà remesa per a avaluació. La comissió avaluadora podrà demanar l'assessorament de l'Agència Valenciana d'Avaluació i Prospectiva (AVAP) o, si és el cas, de persones expertes designades pel director general d'Universitat, Estudis Superiors i Ciència d'entre investigadors d'organismes públics d'investigació.  
  
Base 7. Resolució  
1. La resolució de concessió determinarà l'import de l'ajuda, d'acord amb el que establix l'annex corresponent, en funció del crèdit disponible i del resultat de l'avaluació, i en el cas de les ajudes plurianuals determinarà l'import per a cada una de les anualitats de vigència de l'ajuda, condicionat a l'existència de crèdit adequat i suficient en el pressupost de la Generalitat.  
2. La resolució del procediment es notificarà a les persones interessades, d'acord amb el que preveuen l'article 58 i següents de la LRJPAC i la Llei 3/2010, de 5 de maig, de la Generalitat, d'Administració Electrònica de la Comunitat Valenciana, per mitjà de la publicació en la pàgina web abans mencionada. Esta publicació substituirà la notificació de conformitat amb el que preveu l'article 59.6.b de la mencionada Llei 30/1992. A efectes del que disposa l'article 18 de la Llei General de Subvencions, la resolució es publicarà també en el Diari Oficial de la Comunitat Valenciana.  
3. El termini màxim per a resoldre les sol·licituds presentades i per a la concessió de les ajudes que s'establixen en la present convocatòria serà de sis mesos a partir de la data de finalització del termini de presentació de sol·licituds, excepte que en l'annex corresponent se n'especifique un altre. El còmput d'este termini s'interromprà durant el termini requerit per a l'esmena per l'interessat. Transcorregut el dit termini sense que s'haja dictat una resolució, es considerarà desestimada la sol·licitud de concessió d'ajuda en els termes que preveu l'article 44 de LRJPAC.  
4. L'import de les ajudes regulades en esta orde en cap cas podrà ser d'una quantia que, aïlladament o en concurrència amb subvencions i ajudes atorgades per altres administracions o ens públics o privats de qualsevol nacionalitat, supere el cost de l'activitat que ha de desenrotllar la persona beneficiària. En este cas, quan la subvenció principal siga la de la Generalitat, correspondrà el reintegrament de l'excés obtingut sobre el cost de l'activitat realitzada.  
  
Base 8. Obligacions de les persones beneficiàries  
1. Les persones beneficiàries estan subjectes a les obligacions generals derivades de la normativa vigent sobre ajudes o subvencions públiques, i en particular a les que fa referència l'article 14 de la Llei 38/2003, de 17 de novembre, General de Subvencions.  
2. Les persones beneficiàries estan obligades a realitzar les activitats subvencionades en els termes de la resolució de concessió i a justificar-ne la realització en els terminis establits.  
3. En particular, les persones beneficiàries estan obligades a:  
a) Realitzar l'activitat que fonamenta la concessió de la subvenció en les dates compreses entre l'1 de gener i el 31 de desembre de 2015, llevat que s'establisca un termini diferent en l'annex que regula la convocatòria. Qualsevol canvi que s'introduïsca en les condicions de realització de l'activitat haurà de ser comunicat a la Direcció General d'Universitat, Estudis Superiors i Ciència per a ser autoritzat o denegat, si és procedent.  
b) Acreditar, davant de la Direcció General d'Universitat, Estudis Superiors i Ciència, la realització de l'activitat o l'adopció del comportament, i també el compliment dels requisits i les condicions que determinen la concessió o el gaudi de l'ajuda.  
c) Facilitar les actuacions de control financer que corresponen a la Intervenció General de la Generalitat i altres òrgans de control de les institucions autonòmiques en relació amb les subvencions concedides.  
  
d) Comunicar a la Direcció General d'Universitat, Estudis Superiors i Ciència l'obtenció de subvencions o ajudes per a la mateixa finalitat, procedents de qualsevol administració o ens públic o privat de qualsevol nacionalitat, així com la utilització de fons propis, als efectes del que disposa l'article 30.4 de la Llei General de Subvencions.  
  
e) Reintegrar, quan corresponga segons el que preveu l'article 37 de la Llei 38/2003, de 17 de novembre, General de Subvencions, i en el termini legalment establit, els imports corresponents a les ajudes concedides, i remetre una còpia del document acreditatiu del reintegrament a la Direcció General d'Universitat, Estudis Superiors i Ciència. En este últim cas el reintegrament identificarà necessàriament, amb claredat, l'entitat beneficiària i la denominació de la infraestructura o del projecte per al qual s'ha atorgat l'ajuda. De conformitat amb el que disposa l'article 13.2.g de la Llei 38/2003, General de Subvencions, no podran obtindre la condició de persones beneficiàries d'estes ajudes les entitats que no es troben al corrent en el pagament d'obligacions per reintegrament de subvencions.  
f) Quan les entitats beneficiàries hagen d'aportar, d'acord amb el que establix l'article 47 bis del text refós de la Llei d'Hisenda Pública de la Generalitat, garanties per a la bestreta de subvencions, la garantia consistirà en un aval bancari per un import igual a la quantitat anticipada, incrementat en l'1 % de la dita quantitat.  
g) Fer constar en les memòries anuals que es redacten, així com en els treballs i activitats realitzats, el patrocini de la Generalitat.  
h) Destinar els béns al fi concret per al qual es va concedir la subvenció durant un període no inferior a cinc anys en el cas de béns inscriptibles en un registre públic, ni a dos anys per a la resta de béns inventariables. Per a la classificació de material fungible o inventariable, s'acceptaran els criteris establits en la normativa pròpia del centre d'investigació a què es concedisca l'ajuda.  
i) Les entitats beneficiàries hauran de realitzar les operacions necessàries per a distingir els costos i el finançament de les activitats no econòmiques, que es financen a través d'esta convocatòria, d'aquelles que sí que tenen un caràcter econòmic.  
j) Difondre els resultats de les investigacions objecte de subvenció. A este efecte, el personal d'investigació amb una activitat investigadora finançada majoritàriament amb fons públics farà pública una versió digital de la versió final dels continguts del projecte en repositoris d'accés obert reconeguts en el camp de coneixement en què s'ha desenrotllat la investigació, o en repositoris institucionals d'accés obert, sense perjuí dels acords en virtut dels quals s'hagen pogut atribuir o transferir a tercers els drets sobre les publicacions, i això no serà aplicable quan els drets sobre els resultats de l'activitat d'investigació, desenrotllament i innovació siguen susceptibles de protecció.  
  
k) La resolució d'adjudicació suposa l'acceptació expressa per part dels beneficiaris de les ajudes i beques a ser inclosos en la llista pública que es fixa en l'article 7, apartat 2 lletra d, del Reglament (CE) 1828/2006, de 8 de desembre, de la Comissió.  
  
Base 9. Gastos subvencionables  
1. Les ajudes i les beques previstes en esta convocatòria tindran caràcter de subvenció i compliran el que disposa l'article 31 de la Llei 38/2003, de 17 de novembre, General de Subvencions. En cap cas seran subvencionables els gastos exclosos en el dit article. En este sentit, els tributs són gastos subvencionables quan la persona beneficiària de la subvenció els abona efectivament. En cap cas es consideren gastos subvencionables els impostos indirectes quan siguen susceptibles de recuperació o compensació, ni els impostos personals sobre la renda.  
  
2. L'import aprovat per a gastos d'execució podrà aplicar-se sense cap restricció a qualsevol dels gastos elegibles, sempre que no sobrepassen els límits establits per a cada apartat en la convocatòria corresponent. Les modificacions es reflectiran en l'informe de progrés i seguiment així com en l'informe final, justificant la seua necessitat per a la consecució dels objectius de l'activitat subvencionada, excepte que en l'annex corresponent s'indique una altra cosa.  
3. Les situacions d'incapacitat temporal fins a un màxim de dotze mesos, risc durant l'embaràs, maternitat, adopció o acolliment, risc durant la lactància i paternitat suspendran el còmput de la duració del contracte laboral objecte de l'ajuda.  
  
Base 10. Seguiment i control de les actuacions  
1. El director general d'Universitat, Estudis Superiors i Ciència establirà els procediments adequats a este efecte, i designarà, si és el cas, els òrgans, les comissions o les persones expertes que estime necessaris per a realitzar les oportunes actuacions de seguiment i comprovació de l'aplicació de l'ajuda.  
2. Tota alteració de les condicions tingudes en compte per a la concessió o, si és el cas, l'obtenció després de la presentació de la sol·licitud d'altres ajudes públiques o privades que, en el seu conjunt, superen el cost de l'activitat, podran donar lloc a la modificació de la resolució de concessió o la minoració de la subvenció concedida.  
3. L'incompliment total o parcial dels requisits i de les obligacions establits en la present orde i la resta de normes aplicables, així com de les condicions que, si és el cas, s'establisquen en la corresponent resolució de concessió comportarà, amb l'audiència prèvia de la persona interessada:  
a) Deixar sense efecte la subvenció concedida o minorar-la, en cas d'incompliment parcial de l'actuació o justificació per quanties inferiors.  
b) En el cas que s'haja produït el cobrament anticipat, el reintegrament total o parcial de l'ajuda concedida, junt amb els interessos de demora corresponents, d'acord amb el que disposa l'article 37 de la Llei 38/2003, de 17 de novembre, General de Subvencions.  
En particular, seran causes d'incompliment les següents:  
a) Incompliment de l'obligació de justificació en els termes establits o la justificació insuficient.  
b) Incompliment de la finalitat per a la qual va ser concedida l'ajuda.  
c) Quan siga acreditada, a través del seguiment que de les accions subvencionades efectue la Direcció General d'Universitat, Estudis Superiors i Ciència, la no-adequació del gasto efectivament realitzat al proposat i adjudicat.  
d) La no-difusió dels resultats de les investigacions objecte de subvenció.  
e) La no-menció que l'activitat és finançada per la Generalitat.  
  
f) La no-presentació en el termini establit de les memòries i del seguiment científic.  
  
Base 11. Justificació de les ajudes  
1. Les persones beneficiàries d'estes ajudes, de conformitat amb allò que disposa l'article 14.b de la Llei de Subvencions, hauran d'acreditar la realització de l'activitat d'investigació i el compliment de la finalitat que determina la concessió i el gaudi de la subvenció.  
  
2. Sense perjuí del que disposen els annexos successius, així com les instruccions que puga dictar el director general d'Universitat, Estudis Superiors i Ciència, les entitats beneficiàries estaran obligades a presentar, en el termini que establisca la resolució de concessió de la beca o ajuda, la següent documentació com a justificació del pagament de les ajudes rebudes:  
a) Les universitats públiques valencianes i les entitats de l'article 5 del text refós de la Llei d'Hisenda Pública de la Generalitat Valenciana justificaran les ajudes aportant:  
- Una memòria d'actuació justificativa del compliment de les condicions imposades en la concessió de l'ajuda, amb la indicació de les activitats realitzades i dels resultats obtinguts.  
- Una relació classificada dels gastos i de les inversions de l'activitat, amb la identificació del creditor i del document, el seu import, la data d'emissió i, si és el cas, la data de pagament.  
- Un detall d'altres ingressos o subvencions que hagen finançat l'activitat subvencionada, amb la indicació de l'import i la procedència.  
- Un certificat del fet que l'ajuda concedida ha sigut degudament registrada en la comptabilitat de l'entitat i que la documentació original acreditativa del gasto realitzat es troba en les seues dependències, a disposició de la Direcció General d'Universitat, Estudis Superiors i Ciència, de la Intervenció General de la Generalitat i de la Sindicatura de Comptes.  
b) Les restants entitats presentaran un compte justificatiu que contindrà la documentació següent:  
- Una memòria d'actuació justificativa del compliment de les condicions imposades en la concessió de l'ajuda, amb la indicació de les activitats realitzades i dels resultats obtinguts.  
- Una relació classificada dels gastos i de les inversions de l'activitat, amb la identificació del creditor i del document, el seu import i la data d'emissió que es justificaran amb factures i la resta de documents de valor probatori equivalent en el tràfic jurídic mercantil o amb eficàcia administrativa, en una fotocòpia compulsada.  
- Una relació detallada d'altres ingressos o subvencions que hagen finançat l'activitat subvencionada, amb la indicació de l'import i la procedència.  
- Per a la justificació dels gastos de personal realitzats es presentaran les còpies dels contractes i de les nòmines, acompanyades dels butlletins de cotització TC1 i TC2 del personal contractat.  
c) Totes les entitats hauran d'aportar una declaració responsable acreditativa del compliment de les obligacions establides en la Llei 38/2003, de 17 de novembre, General de Subvencions. Si concorre el supòsit previst en l'apartat 3 de l'article 31 de la Llei 38/2003, de 17 de novembre, General de Subvencions, s'hauran de presentar les ofertes sol·licitades. Quan l'elecció no recaiga en l'oferta econòmica més avantatjosa, haurà de justificar-se l'elecció.  
d) Les entitats que estiguen exemptes d'IVA hauran de remetre un certificat acreditatiu d'este punt.  
3. El termini per a la presentació de les justificacions serà el que s'establisca en la resolució de concessió de l'ajuda o la beca.  
4. De conformitat amb el que establix l'article 73 del Reglament de Subvencions, aprovat pel Reial Decret 887/2006, de 21 de juliol, els justificants originals presentats es marcaran amb una estampilla en què s'indicarà la subvenció per a la justificació de la qual han sigut presentats i si l'import del justificant s'imputa totalment o parcialment a la subvenció.  
  
Base 12. Cessió de dades  
La participació en la present convocatòria implicarà l'acceptació de la cessió a favor de la Generalitat de les dades contingudes tant en la sol·licitud presentada com, si és el cas, en la resolució de concessió, a efectes estadístics, d'avaluació i seguiment, sense perjuí del que establix la legislació sobre propietat intel·lectual i sobre protecció de dades de caràcter personal.  
  
Base 13. Principis que han de respectar els grups d'investigació  
1. Els projectes hauran de respectar els principis fonamentals establits en la Declaració d'Hèlsinki (Assemblea Mèdica Mundial), en el Conveni del Consell d'Europa relatiu als drets humans i la biomedicina, i en la Declaració Universal de la UNESCO sobre el genoma humà i els drets humans, així com els requisits establits en la legislació espanyola en l'àmbit de la investigació biomèdica, la protecció de dades i la bioètica.  
2. Els projectes que impliquen la investigació en humans o la utilització de mostres d'origen humà hauran d'atindre's al que disposa la Llei 14/2007, de 3 de juliol, d'Investigació Biomèdica.  
3. Els projectes que comporten assajos clínics hauran de complir el que preveu el Reial Decret 223/2004, de 6 de febrer, pel qual es regulen els assajos clínics amb medicaments.  
4. Els projectes que impliquen experimentació animal hauran d'atindre's al que disposa la normativa vigent, en particular al Reial Decret 1201/2005, de 10 d'octubre, sobre protecció dels animals utilitzats per a experimentació i altres fins científics.  
5. Els projectes que impliquen la utilització de centres modificats genèticament hauran d'atindre's al que disposen la Llei 9/2003, de 25 d'abril, sobre la utilització confinada, alliberament voluntari i comercialització de centres modificats genèticament, i el Reial Decret 178/2004, de 31 de gener, pel qual s'aprova el reglament general que la desplega.  
  
6. Els projectes que impliquen la utilització d'agents biològics hauran d'ajustar-se al que establixen la Llei 31/1995, de 8 de novembre, de prevenció de riscos laborals, i els reials decrets que la despleguen, quant als riscos relacionats amb l'exposició a agents biològics.  
  
  
  
ANNEX II  
Ajudes per a la contractació de personal investigador en formació de caràcter predoctoral, Programa VALi+d  
  
Base 1. Objecte  
L'objecte de la present convocatòria és la concessió d'ajudes dirigides a la contractació, pels centres d'investigació, de personal investigador en formació de caràcter predoctoral.  
  
Base 2. Beneficiaris de les ajudes  
Les entitats beneficiàries d'estes ajudes són els centres d'investigació de la Comunitat Valenciana.  
  
Base 3. Persones sol·licitants  
Les persones que opten a la seua contractació com personal investigador en formació de caràcter predoctoral hauran de complir, quan finalitze el termini de presentació de sol·licituds, la totalitat dels requisits següents:  
a) Tindre la nacionalitat espanyola, o ser nacional d'un estat membre de la Unió Europea o ser estranger amb autorització o permís de residència o d'estada per estudis a Espanya, si és el cas.  
b) Residir a la Comunitat Valenciana.  
c) Estar en possessió d'un títol de grau, llicenciat, arquitecte, arquitecte tècnic, enginyer, enginyer tècnic o diplomat obtingut després de l'1 de gener de 2011 en una universitat espanyola. La data de finalització d'estudis de la titulació requerida podrà ser posterior a l'1 de gener de 2007 per a aquelles persones que s'hagen dedicat a l'atenció i cura de fills menors de sis anys entre l'1 de gener de 2007 i el 31 de desembre de 2010.  
d) Estar admeses en un programa oficial de doctorat en la fase d'investigació en una universitat de la Comunitat Valenciana.  
e) Posseir una nota mitjana de l'expedient acadèmic de la titulació de grau, llicenciat, arquitecte, arquitecte tècnic, enginyer, enginyer tècnic o diplomat igual o superior a 7,5 punts. La nota mitjana de l'expedient acadèmic s'obtindrà d'acord amb el que preveu el Reial Decret 1125/2003, de 5 de setembre, pel qual s'establix el sistema europeu de crèdits i el sistema de qualificacions en les titulacions universitàries de caràcter oficial i de validesa en tot el territori nacional. En el cas que en el certificat oficial no conste la nota mitjana de l'expedient acadèmic, s'haurà de presentar un certificat de finalització d'estudis i nota mitjana de l'expedient acadèmic en base 10 expedit per la universitat. No es tindran en compte aquells certificats on no figuren els crèdits totals i la nota mitjana en base 10.  
f) No estar en possessió del títol de doctor o doctora.  
  
Base 4. Duració de les ajudes  
1. La duració de les ajudes serà de tres anys. La data d'inici dels contractes es determinarà en la resolució de concessió i serà posterior a l'1 de gener de 2015.  
2. A més de pel transcurs del termini establit, l'ajuda finalitza en el moment que es procedisca a la lectura i la defensa de la tesi doctoral. No obstant això, es podrà sol·licitar a la Direcció General d'Universitat, Estudis Superiors i Ciència, en el termini d'un mes des de la lectura i la defensa de la tesi doctoral, continuar el contracte fins al màxim del període concedit en eixa anualitat.  
La sol·licitud s'acompanyarà de la documentació següent:  
- Informe específic del treball que es pretén realitzar en eixe període.  
- Informe del director o directora del treball de tesi sobre la conveniència del treball a realitzar i de l'ampliació del període.  
  
Base 5. Dotació, caràcter i condicions de realització del contracte  
1. La Generalitat aportarà 16.800 euros per any de contracte, que serà la quantitat mínima bruta que rebrà la persona contractada. A més, aportarà la quantitat necessària per a cobrir els costos de Seguretat Social del contracte corresponents a la dita quantitat.  
2. Els centres podran incrementar amb càrrec als seus propis pressupostos la quantia de l'ajuda que s'establix en la present convocatòria.  
  
3. Els contractes hauran de formalitzar-se en el termini que s'establisca en la resolució d'adjudicació.  
4. El personal investigador contractat podrà col·laborar en tasques docents d'acord amb les normes de l'entitat contractant.  
  
Base 6. Sol·licituds  
1. Termini i lloc de presentació:  
Les sol·licituds es presentaran en el termini, la forma i el lloc establits en l'annex I.  
2. L'imprés de sol·licitud s'acompanyarà dels documents següents:  
  
a) Còpia confrontada del títol espanyol de grau, llicenciat, arquitecte, arquitecte tècnic, enginyer, enginyer tècnic o diplomat.  
b) Currículum de la persona sol·licitant.  
c) Certificat, o còpia confrontada, emés per la secretaria del centre en què consten els crèdits necessaris per a l'obtenció del títol i la nota mitjana de l'expedient acadèmic en base 10 de la titulació de grau, llicenciat, arquitecte, arquitecte tècnic, enginyer, enginyer tècnic o diplomat.  
d) Certificat, o còpia confrontada, de la titulació de màster en què consten els crèdits necessaris per a l'obtenció del títol i la nota mitjana obtinguda en base 10, o, si és el cas, dels crèdits cursats i la nota mitjana en base 10, que possibiliten l'accés al programa de doctorat en la fase d'investigació.  
e) Certificat emés per l'òrgan competent del centre d'estar admés en un programa de doctorat en la fase d'investigació.  
f) Memòria descriptiva del projecte d'investigació que es pretén realitzar, segons l'esquema següent:  
- Antecedents i estat actual del tema. Bibliografia més rellevant.  
- Objectius concrets de la investigació.  
- Metodologia.  
- Pla de treball.  
- Vinculació de l'activitat proposada a les línies d'investigació del grup d'acollida.  
g) En el cas de persones que s'acullen al supòsit establit en la base 3.c, hauran d'aportar una fotocòpia del llibre de família i un certificat de la vida laboral emés per la Seguretat Social.  
3. Aquelles persones que hagen formalitzat la sol·licitud amb firma electrònica hauran de presentar també la documentació que figura en l'apartat 2 d'esta base.  
4. Només podrà presentar-se una sol·licitud per cada persona candidata. Cada tutor o director de tesi podrà presentar un sol candidat o candidata com a màxim.  
5. El centre beneficiari comprovarà que la documentació presentada s'ajusta als requisits establits en esta convocatòria i que no és contrària a la normativa del centre, així com el compromís d'acceptar les normes regulades en esta convocatòria. Les sol·licituds hauran de disposar de la conformitat del representant legal o persona en qui delegue de l'entitat en què es vullga realitzar el treball d'investigació i del director o directora de la investigació. Per a omplir este requisit en les sol·licituds telemàtiques amb certificat de firma digital, els centres d'investigació aportaran una relació de les persones sol·licitants firmada per qui exercisca la representació legal de l'entitat en matèria d'investigació i els directors o directores de tesi.  
  
Base 7. Avaluació i selecció de candidats  
1. La comissió avaluadora fixarà la nota mitjana mínima per cada àrea de coneixement ANEP i tindrà en compte els criteris següents:  
a) Nota mitjana de l'expedient acadèmic de la persona preseleccionada. Esta nota serà la mitjana ponderada de la titulació de grau, llicenciat, arquitecte, enginyer, enginyer tècnic o diplomat i del títol oficial de màster, o, si és el cas, dels crèdits cursats que possibiliten l'accés al programa de doctorat (70 %).  
b) Avaluació de la memòria descriptiva del projecte d'investigació (20 %).  
c) Avaluació del currículum del sol·licitant (10 %).  
2. Les renúncies que es produïsquen entre les persones beneficiàries fins a la data prevista per a la incorporació en la resolució de concessió, podran ser cobertes amb l'adjudicació de noves beques a les persones sol·licitants següents per l'orde de reserva establit, per àrea de coneixement i puntuació, en eixa resolució.  
  
Base 8. Obligacions  
Són obligacions del centre d'investigació:  
a) Formalitzar un contracte laboral a temps complet d'acord amb l'article 21 de la Llei 14/2011, d'1 de juny, de la Ciència, la Tecnologia i la Innovació, o amb la legislació aplicable a cada institució i remetre'n una còpia a la Direcció General d'Universitat, Estudis Superiors i Ciència.  
b) Proporcionar al personal contractat el suport necessari i facilitar-li la utilització dels mitjans, instruments o equips que siguen necessaris per al normal desenrotllament de la seua activitat.  
c) Recolzar la formació del personal contractat facilitant qualsevol activitat que siga necessària per a la seua millor formació o orientació professional i d'ocupació, així com la realització d'estades breus en centres d'investigació, assistència i participació en congressos, i altres activitats relacionades amb la seua investigació.  
d) Vigilar que el personal investigador contractat desenrotlle amb aprofitament l'activitat investigadora, ajustant-se a les normes de treball i les disposicions reglamentàries del centre on es duga a terme.  
  
e) Vetlar perquè el personal investigador contractat romanga en el centre d'aplicació del contracte amb el mateix director de tesi o projecte. Qualsevol alteració o incidència que afecte les condicions davall les quals es va concedir l'ajuda haurà de ser autoritzada per la Direcció General d'Universitat, Estudis Superiors i Ciència i necessitarà la conformitat dels centres i investigadors implicats.  
f) En el cas que es plantege la renúncia al contracte, l'entitat beneficiària de l'ajuda haurà de reintegrar la part proporcional de la dita ajuda corresponent al temps de contracte no realitzat pel personal investigador contractat.  
g) El tutor o director de tesi serà la persona responsable de supervisar el treball del personal investigador contractat, així com d'emetre els informes anuals o finals del contracte, o sobre qualsevol possible incidència que sorgisca durant el període de duració del contracte.  
h) Comunicar a la Direcció General d'Universitat, Estudis Superiors i Ciència la lectura i la defensa de la tesi doctoral en el termini d'un mes des que es produïsca, termini en què s'haurà de presentar una còpia del resguard de la sol·licitud del títol de doctor.  
  
Base 9. Incompatibilitat  
Esta ajuda és incompatible amb qualsevol altra ajuda, beca o contracte de naturalesa anàloga, excepte les ajudes per a estades predoctorals en el context del projecte d'investigació objecte de la tesi doctoral, d'acord amb el que establisquen a este efecte les normes del centre d'investigació. També serà incompatible amb qualsevol altra percepció econòmica quan la normativa que la regula així ho establisca.  
  
Base 10. Seguiment de les ajudes als contractes  
1. La Direcció General d'Universitat, Estudis Superiors i Ciència farà anualment un seguiment científic sobre el treball desenrotllat pel personal investigador contractat. A este efecte, podrà demanar l'assessorament de les persones expertes en les matèries específiques que es consideren necessàries.  
2. En el mes de novembre de cada anualitat, els investigadors contractats hauran de remetre, a través dels centres perceptors de l'ajuda, un resum explicatiu de la labor realitzada, així com qualsevol altra activitat exercida, una memòria detallada de les tasques que han de realitzar durant el següent any de contracte, així com un informe del personal investigador que va avalar la sol·licitud sobre els resultats.  
3. Si, com a resultat del seguiment assenyalat, hi ha una valoració negativa del rendiment del personal investigador doctor contractat, amb el corresponent expedient previ, que determine l'incompliment de les condicions imposades amb motiu de la concessió, de conformitat amb el que establix l'article 17.3.n de la Llei 38/2003, de 17 de novembre, General de Subvencions, es reduirà l'import de la subvenció en la quantia corresponent a les anualitats següents i es deixarà sense efecte. Si s'ha abonat la quantia corresponent a un any de contracte prèviament a la qualificació del seguiment com a negatiu, serà procedent reintegrar-la.  
4. Finalitzat el contracte, incloent-hi la renúncia, el personal investigador doctor contractat per mitjà de la institució contractant haurà de remetre a la Direcció General d'Universitat, Estudis Superiors i Ciència, en el termini de tres mesos, un resum explicatiu de la labor realitzada, amb un informe del personal investigador que va avalar la sol·licitud sobre els resultats i el grau de formació adquirit.  
  
Base 11. Justificació de les ajudes  
Els centres beneficiaris de les ajudes hauran d'efectuar la justificació d'acord amb el que establix la base 11 de l'annex I de la present orde.  
  
  
ANNEX III  
Beques per a estades de contractats predoctorals en centres d'investigació fora de la Comunitat Valenciana  
  
Base 1. Objecte  
L'objecte d'esta convocatòria és la concessió de beques per a estades en centres d'investigació de fora de la Comunitat Valenciana del personal investigador en formació predoctoral que tinguen com a objectiu l'adquisició de noves tècniques, l'accés a instal·lacions científiques, la consulta de fons bibliogràfics o documentals o altres activitats significatives en el context del projecte de tesi de la persona beneficiària, i que contribuïsquen a la seua formació científica i tècnica.  
Base 2. Persones beneficiàries  
Podrà beneficiar-se d'estes beques el personal investigador en formació amb un contracte que tinga com a objecte la realització d'una tesi doctoral i es finance amb càrrec a una ajuda de les establides en la present orde. Hauran de mantindre eixes mateixes condicions durant el període de realització de l'estada.  
No podran sol·licitar esta ajuda les persones que n'hagen sigut beneficiàries en convocatòries anteriors per un període superior a tres mesos.  
  
Base 3. Duració i període de realització de les estades  
1. El període de realització de l'estada subvencionada haurà de ser entre l'1 de gener i el 31 de desembre de 2015.  
2. L'estada haurà de realitzar-se en un únic centre d'investigació radicat fora de la Comunitat Valenciana, preferiblement a l'estranger, i tindrà una duració ininterrompuda mínima de tres mesos i màxima de nou mesos, excepte en els casos següents:  
a) Les estades en centres d'investigació radicats a Espanya seran com a màxim de tres mesos.  
b) Quan l'objecte de l'estada siga exclusivament la consulta bibliogràfica o documental, la duració no podrà excedir el mes.  
3. No es podrà modificar el centre de destinació sol·licitat una vegada concedida la beca.  
  
Base 4. Sol·licituds  
1. Las sol·licituds es presentaran en el termini i el lloc establits en l'annex I.  
2. L'imprés de sol·licitud s'acompanyarà dels documents següents:  
  
a) Memòria del treball d'investigació que ha de desenrotllar la persona sol·licitant, en què es justifique l'oportunitat de l'estada, la seua duració i el lloc on es realitzarà.  
b) Currículum de la persona sol·licitant.  
  
Base 5. Criteris d'avaluació  
Els criteris establits per a l'avaluació de l'estada són els següents:  
  
a) Currículum (40 %).  
b) Interés cientificotècnic i repercussions de l'estada proposada en el treball d'investigació, així com la qualitat contrastada del centre receptor (60 %).  
  
Base 6. Quantia i duració de les beques  
1. La resolució de concessió d'estes beques establirà la duració i la resta de condicions de les beques.  
2. Les beques disposaran d'una dotació mensual per a gastos d'allotjament i manutenció de 600 euros quan l'estada es faça en un centre radicat a Espanya, de 800 euros quan l'estada s'efectue en un centre europeu i de 1.200 euros per a la resta de països, i d'una ajuda per al viatge d'anada i tornada al centre de destinació de 300 euros.  
3. La realització de l'estada per un període de temps inferior al previst en la resolució de concessió de la beca haurà d'estar justificada i suposarà l'obligació de reintegrar una part de la quantia percebuda proporcional al període no realitzat de l'estada.  
  
Base 7. Compatibilitat  
Estes beques són compatibles amb el contracte per a la realització de la tesi doctoral finançat per la Generalitat i incompatibles amb qualsevol altra obtinguda per a la mateixa finalitat objecte d'esta convocatòria.  
  
Base 8. Renúncia  
Les renúncies que es produïsquen entre les persones beneficiàries durant el mes següent a la publicació de la resolució de concessió, podran ser cobertes amb l'adjudicació de noves beques a les persones sol·licitants següents per l'orde de reserva establit, si és el cas, per una resolució del director general d'Universitat, Estudis Superiors i Ciència.  
  
  
Base 9. Obligacions de les persones beneficiàries  
Les persones beneficiàries estaran obligades davant de la Direcció General d'Universitat, Estudis Superiors i Ciència a:  
a) Aportar en el termini d'un mes des de la notificació de la concessió de la beca el certificat del centre receptor d'acceptació de l'estada de la persona beneficiària durant les dates sol·licitades. La falta de presentació d'este document per la persona beneficiària en este termini suposarà la renúncia a l'ajuda. Durant este termini presentaran també el document original de domiciliació bancària.  
b) Remetre la seua incorporació a la universitat o centre d'investigació de destinació durant els vint dies següents a la data en què es produïsca, indicant l'adreça postal a l'efecte de notificacions i, si és el cas, l'adreça electrònica. En cas de no comunicar la incorporació en el dit termini, es considerarà que renuncia a l'ajuda concedida.  
c) Ajustar la seua actuació a les normes del centre d'investigació a què s'incorporen i exercir la seua activitat en règim de dedicació exclusiva.  
d) Notificar expressament qualsevol canvi en les condicions de l'estada subvencionada abans de realitzar-la per mitjà d'un escrit de sol·licitud d'autorització. L'incompliment de la dita notificació podrà donar lloc a la modificació de la resolució de concessió.  
  
e) Disposar d'una assegurança d'accidents, d'assistència mèdica i de responsabilitat civil l'àmbit de cobertura de la qual incloga el país de destinació, que haurà de ser subscrita per l'entitat a què estiguen adscrites. No estaran obligades a subscriure una assegurança d'assistència mèdica en el cas d'estades en països membres de la Unió Europea i de l'Espai Econòmic Europeu, o en països amb conveni bilateral en matèria de Seguretat Social que incloga l'assistència sanitària per a persones treballadores desplaçades.  
f) Remetre en el termini d'un mes des de la finalització de l'estada i abans del 31 de desembre de 2015 la documentació següent:  
- Informe del treball realitzat, que haurà de contindre els resultats obtinguts i on es farà constar la conformitat de la persona directora del treball o, si és el cas, la de la persona directora de la institució o centre on s'ha desenrotllat l'estada.  
- Certificat de l'estada, emés per la persona representant legal del centre de destinació, en què constaran les dates d'inici i finalització de l'estada i el vistiplau de la persona responsable de l'equip o grup científic receptor.  
g) L'incompliment d'estes obligacions podrà ocasionar el reintegrament de les quantitats rebudes.  
  
  
ANNEX IV  
Beques del Programa Santiago Grisolía  
  
Base 1. Objecte  
L'objecte d'esta convocatòria és la concessió de beques per a estades de personal investigador en organismes d'investigació de la Comunitat Valenciana. La seua finalitat és el suport a les tasques d'investigació i desenrotllament, i es dirigix a persones que hagen obtingut una titulació universitària d'una institució no espanyola en l'àmbit científic que corresponga al projecte d'investigació a què vullguen adscriure's.  
  
  
Base 2. Projectes  
1. Els projectes per als quals realitzarà l'estada el personal seleccionat per a estes beques seran proposats pels centres d'investigació de la Comunitat Valenciana; així mateix, seran seleccionats per una resolució del director general d'Universitat, Estudis Superiors i Ciència d'acord amb el que s'establix en el present annex, i seran publicats en la següent adreça d'Internet: ?http://www.cece.gva.es >.  
2. Podrà proposar projectes, per mitjà del seu centre d'investigació i com a investigador responsable de l'estada, el personal investigador doctor que tinga vinculació estatutària o contractual en el moment de la sol·licitud, la qual haurà de mantindre almenys durant el període d'execució de l'ajuda. Els investigadors hauran de ser investigadors principals d'un projecte d'investigació vigent finançat per plans nacionals d'I+D o per programes marc de la Unió Europea. A més, el personal investigador haurà de tindre reconegut un mínim de dos trams d'avaluació positiva de l'activitat investigadora per la Comissió Nacional d'Avaluació de l'Activitat Investigadora (CNEAI), o haver finalitzat com a investigador principal un mínim de dos projectes d'I+D del pla nacional o de programes marc de la Unió Europea, amb una duració superior a un any.  
Este punt l'haurà d'acreditar la unitat responsable en matèria d'investigació de l'entitat.  
3. Els criteris d'avaluació dels projectes seran els següents:  
a) Mèrits de la persona investigadora responsable del projecte (60 %).  
b) Qualitat del projecte (40 %).  
  
Base 3. Duració i dotació de la beca  
1. El període de realització de les beques serà de tres anys.  
2. La dotació de les beques serà de 1.200 euros bruts mensuals, quantitat a què es practicarà la retenció d'IRPF corresponent. En aquells supòsits previstos en esta convocatòria que impliquen un meritació econòmica de la persona beneficiària inferior a la corresponent a un mes natural, la prestació econòmica serà proporcional a eixe període.  
  
3. A més, la beca inclou una dotació addicional de 1.600 euros, que haurà de destinar-se als gastos de viatge i d'establiment a la Comunitat Valenciana de la persona beneficiària, durant el primer any de la beca. La dotació addicional serà a càrrec de l'organisme d'investigació a què s'adscriga la persona beneficiària, el qual a més haurà de contractar, a càrrec seu, una assegurança d'accidents, de responsabilitat civil i, quan siguen ciutadans de països sense concert amb la Seguretat Social espanyola, o quan les cobertures d'este concert siguen insuficients, una assegurança d'assistència mèdica. Estes assegurances hauran de cobrir el total del període de duració de la beca.  
  
Base 4. Requisits de les persones candidates  
Per a optar a estes beques serà necessari el compliment dels següents requisits dins del termini de presentació de sol·licituds:  
a) Posseir una titulació universitària d'una institució no espanyola en l'àmbit científic que corresponga al projecte d'investigació a què es vullga adscriure i haver finalitzant els estudis després de l'1 de gener de 2012.  
b) Posseir un coneixement, a nivell de conversació, de l'espanyol o de l'anglés adequat per al desenrotllament de les tasques pròpies de la formació proposada.  
c) No estar en possessió del títol de doctor.  
  
Base 5. Avaluació i selecció de persones candidates  
L'avaluació de sol·licituds es realitzarà d'acord amb el barem següent:  
a) Expedient acadèmic (30 %).  
b) Mèrits curriculars relacionats amb el projecte sol·licitat (20 %).  
  
c) Adequació de la memòria als requeriments específics del projecte sol·licitat (30 %).  
d) Cartes de referència (20 %).  
La valoració serà realitzada per les entitats de destinació on es desenrotlle el projecte.  
  
Base 6. Formalització de presentació de persones candidates proposades  
1. El personal investigador responsable dels projectes aprovats d'acord amb la base 2 de la present convocatòria proposarà una persona candidata i dos candidats més, ordenats per la puntuació aconseguida, per a constituir una llista de reserva.  
2. A la proposta s'haurà d'adjuntar un certificat emés pel responsable en matèria d'investigació de l'entitat en què es faça constar que tots els candidats proposats complixen els requisits establits en la convocatòria.  
3. L'entitat demanarà i custodiarà la següent documentació dels candidats:  
a) Fotocòpia del document nacional d'identitat, o del document equivalent en el cas de nacionals d'estats membres de la Unió Europea.  
  
b) Fotocòpia del passaport en vigor, en el cas de ciutadans estrangers no residents en territori espanyol.  
c) Fotocòpia del certificat acadèmic oficial, on figuraran la titulació que es posseïsca i les qualificacions obtingudes i les seues dates, amb una traducció a l'espanyol.  
d) Fotocòpia del títol o del depòsit per a l'expedició del títol.  
e) Currículum actualitzat de la persona sol·licitant.  
f) Memòria sobre la seua participació en el projecte d'investigació.  
g) Dos cartes de referència.  
h) Documentació acreditativa del coneixement de l'espanyol o de l'anglés.  
  
Base 7. Termini de presentació  
1. El personal investigador doctor presentarà les seues propostes de projectes en el registre d'entrada de l'organisme d'investigació a què estiga adscrit en el termini previst en l'annex I.  
2. A la sol·licitud s'adjuntarà un resum del projecte, en què s'indicaran les activitats que realitzarà en l'estada la persona que resulte seleccionada per a la beca i el document dels resultats científics en matèria d'investigació, com a investigador principal, de la persona proponent del projecte en els últims sis anys.  
3. El termini de presentació de la proposta de persones candidates a la beca serà d'un mes a partir de l'endemà de la publicació, en l'adreça d'Internet ?http://www.cece.gva.es?, de la resolució del director general d'Universitat, Estudis Superiors i Ciència per la qual s'aproven els projectes d'investigació.  
  
Base 8. Obligacions  
1. Les persones beneficiàries estaran obligades a:  
a) Incorporar-se al centre d'investigació corresponent en el termini previst en la resolució de concessió. Si no s'incorporen en els terminis previstos, es considerarà que renuncien a la beca, excepte si es troben en una de les suspensions previstes en la present orde.  
b) Realitzar les activitats i complir els objectius previstos en els seus programes de formació i especialització en la investigació amb aprofitament, atenint-se a les normes de funcionament del centre en què desenrotllen les seues activitats.  
c) Presentar en la Direcció General d'Universitat, Estudis Superiors i Ciència, en el termini d'un mes des de la finalització de la beca, independentment de la causa que motive la finalització, una memòria de tot el treball realitzat en el període global subvencionat i els resultats obtinguts.  
2. L'entitat receptora estarà obligada a notificar la incorporació de la persona beneficiària de la beca a la Direcció General d'Universitat, Estudis Superiors i Ciència durant els deu dies següents a la data en què es produïsca.  
  
Base 9. Règim d'incompatibilitats  
La realització d'esta beca és incompatible amb qualsevol altra beca, ajuda o salari finançat amb fons públics espanyols o comunitaris de qualsevol naturalesa. Les persones beneficiàries i les entitats receptores hauran de comunicar a la Direcció General d'Universitat, Estudis Superiors i Ciència qualsevol causa d'incompatibilitat.  
  
Base 10. Suspensió de les beques  
1. El director general d'Universitat, Estudis Superiors i Ciència podrà autoritzar l'ajornament de la incorporació de la persona beneficiària a l'entitat receptora, si així se sol·licita, per raons justificades, amb la conformitat del personal investigador responsable i de qui tinga la representació legal de l'entitat, per un període no superior a tres mesos des de la data indicada en la resolució de concessió. Si no es produïx la incorporació una vegada conclòs el termini concedit, es considerarà que es renuncia a la beca. El període ajornat no podrà ser recuperat.  
2. Les situacions d'incapacitat temporal fins a un màxim de dotze mesos, risc durant l'embaràs, maternitat, adopció o acolliment, risc durant la lactància i paternitat suspendran el còmput de la duració de la beca. Durant estes interrupcions es continuarà percebent el 100 % de l'import de la beca i el període interromput podrà recuperar-se sempre que les disponibilitats pressupostàries ho permeten.  
   
3. En el cas de les interrupcions voluntàries per causes diferents de les indicades en el paràgraf anterior, la Direcció General d'Universitat, Estudis Superiors i Ciència podrà autoritzar la interrupció temporal de la realització de la beca, però no podrà recuperar-se el temps interromput. Els períodes d'interrupció no podran ser superiors a sis mesos en el transcurs de la beca i no comportaran el pagament de cap dotació.  
  
Base 11. Renúncies  
1. Les renúncies hauran de ser comunicades a la Direcció General d'Universitat, Estudis Superiors i Ciència en el termini de tres dies a partir del moment en què es produïsquen i tindran efecte des de la data de la baixa efectiva.  
2. Les renúncies o baixes que es produïsquen fins a la data prevista d'incorporació a la beca en la resolució de concessió podran ser cobertes amb l'adjudicació de beques a les persones sol·licitants següents per l'orde de reserva establit per a cada projecte, si és el cas, mitjançant una resolució del director general d'Universitat, Estudis Superiors i Ciència.  
  
  
Base 12. Seguiment de les ajudes  
La Direcció General d'Universitat, Estudis Superiors i Ciència realitzarà anualment el seguiment científic del treball desenrotllat pel personal investigador beneficiari de l'ajuda, per a la qual cosa haurà de presentar de l'1 al 30 de novembre de cada anualitat, en un imprés normalitzat, la documentació següent:  
- Un informe sobre el treball d'investigació realitzat i els resultats obtinguts que incloga el pla de treball per a l'anualitat següent.  
  
- Un informe del personal investigador responsable del projecte que avalue el treball realitzat i la necessitat de continuar-lo.  
- Una declaració responsable del personal investigador en què es faça constar que continua mantenint els requisits previstos en la seua orde de convocatòria.  
  
  
ANNEX V  
Ajudes per a la contractació de personal investigador en formació en fase postdoctoral, Programa VALi+d.  
  
Base 1. Objecte  
L'objecte d'esta convocatòria és la concessió d'ajudes per a completar la formació de personal investigador doctor que vullga desenrotllar un projecte d'investigació en col·laboració amb una universitat o centre d'investigació de prestigi internacional fora del Sistema Valencià de Ciència i Tecnologia.  
  
Base 2. Sol·licitants i beneficiaris  
1. Els beneficiaris d'estes ajudes seran els centres d'investigació de la Comunitat Valenciana.  
2. Podrà sol·licitar estes ajudes el personal investigador doctor que haja obtingut el títol de doctor en les universitats valencianes i complisca els requisits següents:  
a) Haver obtingut el títol de doctor després de l'1 de gener de 2012 o haver realitzat el depòsit de la tesi per a defendre-la. En este cas el sol·licitant haurà de presentar en el termini de dos mesos des de la data de finalització de presentació de sol·licituds el seu títol de doctor o un document que certifique el pagament de taxes per a l'expedició del títol. Per aquelles persones que s'hagen dedicat a l'atenció i cura de fills menors de sis anys durant els quatre anys anteriors a l'obtenció del títol de doctor, podrà ser posterior al 31 de desembre de 2008. En el cas de títols homologats, es tindrà en compte la data d'obtenció del títol, no la data d'homologació.  
b) Haver sigut persona beneficiària de les ajudes i les beques de caràcter predoctoral que tingueren com a objecte la realització d'una tesi doctoral i estigueren finançades per la Generalitat a l'empara d'una orde de la conselleria competent en matèria d'educació.  
c) O, si és el cas, haver sigut persona beneficiària de les ajudes i les beques per a la formació de personal investigador de caràcter predoctoral de les mateixes característiques que la convocatòria de l'annex II de la present orde convocades per administracions i institucions públiques i finançades amb fons públics.  
d) Residir a la Comunitat Valenciana.  
3. El personal investigador doctor realitzarà la seua sol·licitud per mitjà d'algun dels centres d'investigació de la Comunitat Valenciana.  
4. La sol·licitud haurà de ser avalada per personal investigador doctor que tinga vinculació estatutària o contractual en el centre d'investigació en el moment de la sol·licitud, la qual haurà de mantindre almenys durant el període d'execució de l'ajuda. I, a més, haurà de ser investigador principal d'un projecte del Programa Prometeu de la Generalitat, o tindre reconegut un mínim de dos trams d'avaluació positiva de l'activitat investigadora per la Comissió Nacional d'Avaluació de l'Activitat Investigadora (CNEAI), o haver finalitzat com a investigador principal un mínim de dos projectes d'I+D del pla nacional o de programes marc de la Unió Europea, amb una duració superior a un any. Estos punts hauran de ser acreditats per la persona responsable en matèria d'investigació del centre d'investigació.  
Només es podrà avalar un candidat o candidata.  
5. La sol·licitud haurà de ser firmada pel representant legal del centre d'investigació. Si és el cas, el centre d'investigació beneficiari realitzarà un contracte laboral amb el personal investigador doctor sol·licitant de l'ajuda.  
6. El projecte d'investigació serà presentat en col·laboració amb un centre d'investigació de fora del Sistema Valencià de Ciència i Tecnologia per mitjà de l'aval d'un investigador d'eixe centre.  
7. No podran sol·licitar l'ajuda aquelles persones que hagen sigut beneficiàries de la mateixa ajuda en anteriors anualitats.  
  
Base 3. Duració de les ajudes  
La duració de l'ajuda serà de dos anys. El període d'estada en un únic centre de prestigi internacional serà d'un mínim de dotze mesos i d'un màxim de díhuit mesos. Este centre serà diferent del centre d'investigació que contracte el personal investigador doctor beneficiari d'estes ajudes.  
  
Base 4. Dotació, caràcter i condicions de realització del contracte  
1. La Generalitat aportarà 35.000 euros per any de contracte, que serà la quantitat mínima bruta que percebrà la persona contractada. A més, aportarà la quantitat necessària per a cobrir els costos de Seguretat Social del contracte.  
2. També s'abonarà, en l'anualitat que a este efecte indique el centre d'investigació, una ajuda addicional de 2.000 euros per als països de fora d'Europa, de 1.000 per a Europa i de 500 per a Espanya, per a sufragar:  
a) Gastos de viatge.  
b) Una assegurança d'accidents corporals, una assegurança de responsabilitat civil i, quan es tracte de països sense concert amb la Seguretat Social espanyola o quan les cobertures d'este concert siguen insuficients, una assegurança d'assistència mèdica l'àmbit de cobertura de la qual incloga el país de destinació. Esta última s'aplicarà igualment, si és el cas, al cònjuge i als fills de la persona beneficiària. Estes assegurances hauran de cobrir el període total efectiu de l'estada.  
  
Base 5. Formalització de les sol·licituds  
1. Termini i lloc de presentació:  
Les sol·licituds es presentaran en la forma, termini i el lloc establits en l'annex I.  
2. L'imprés de sol·licitud s'acompanyarà de:  
a) Memòria del projecte d'investigació a desenrotllar.  
b) Aval del centre d'investigació receptor.  
c) Currículum de la persona sol·licitant.  
d) Document que acredite tot el període realitzat de beca o ajuda en el cas d'aquelles persones que s'acullen al requisit de la base 2, apartat 2.c.  
e) Currículum del personal investigador doctor que avala la sol·licitud.  
f) Currículum del personal investigador del centre d'investigació de fora del Sistema Valencià de Ciència i Tecnologia que avala el seu projecte.  
g) Còpia confrontada del títol de doctor o del document en què se certifique el pagament de les taxes per a l'expedició del dit títol, o, si és el cas, certificat de la universitat d'haver depositat la tesi per a defendre-la.  
h) Certificat del responsable en matèria d'investigació del centre en què s'acredite el compliment dels requisits establits en la base 2.4 d'este annex per part de la persona que avala.  
  
Base 6. Criteris d'avaluació  
Els criteris que s'establixen per a l'avaluació d'estes beques són els següents:  
a) Currículum cientificotècnic de la persona sol·licitant (50 %).  
b) Interés cientificotècnic i possibles repercussions del projecte d'investigació proposat, així com la viabilitat de l'execució (30 %).  
  
c) Currículum cientificotècnic del personal investigador doctor d'ambdós organismes que avala la sol·licitud (20 %).  
d) Addicionalment, es concediran 10 punts en el cas que la persona sol·licitant haja sigut beneficiària d'una beca o ajuda de les previstes en la base 2, apartat 2.b.  
  
Base 7. Renúncia  
Les renúncies que es produïsquen entre les persones beneficiàries fins a la data indicada en la resolució per a l'inici del contracte, podran ser cobertes amb l'adjudicació de noves ajudes als sol·licitants següents per l'orde de reserva establit, si és el cas, mitjançant una resolució del director general d'Universitat, Estudis Superiors i Ciència.  
  
Base 8. Obligacions  
1. Del centre d'investigació:  
a) Formalitzar un contracte laboral a temps complet dels regulats en l'Estatut dels Treballadors. Els centres enviaran una còpia dels contractes a la Direcció General d'Universitat, Estudis Superiors i Ciència.  
  
b) Proporcionar al personal contractat el suport necessari i facilitar-li la utilització dels mitjans, instruments o equips que siguen necessaris per al normal desenrotllament de la seua activitat.  
c) Recolzar la formació del personal contractat facilitant qualsevol activitat que siga necessària per a la seua millor formació o orientació professional i d'ocupació.  
d) Vigilar que el personal investigador contractat desenrotlle amb aprofitament l'activitat investigadora, ajustant-se a les normes de treball i les disposicions reglamentàries del centre on es duga a terme.  
  
e) En el cas que es plantege la renúncia al contracte, l'entitat beneficiària de l'ajuda haurà de reintegrar la part proporcional de la dita ajuda corresponent al temps de contracte no realitzat pel personal investigador contractat. La renúncia haurà d'acompanyar-se d'un resum explicatiu de la labor realitzada pel personal investigador doctor contractat i de qualsevol altra activitat realitzada, amb un informe de la directora o del director de la investigació sobre els resultats i el grau de formació adquirit.  
f) Contractar una assegurança d'accidents, de responsabilitat civil i, quan es tracte de països sense concert amb la Seguretat Social espanyola o quan les cobertures d'este concert siguen insuficients, una assegurança d'assistència mèdica l'àmbit de cobertura de la qual incloga el país de destinació. Estes assegurances hauran de cobrir el període total d'estada efectiva.  
2. Les persones beneficiàries estan obligades a:  
a) Realitzar una estada en un centre d'investigació de prestigi internacional.  
b) Comunicar a la Direcció General d'Universitat, Estudis Superiors i Ciència la seua incorporació al centre d'investigació de destinació durant els vint dies següents a la data en què es produïsca.  
c) Ajustar la seua actuació a les normes del centre d'investigació a què s'incorporen i exercir la seua activitat en règim de dedicació exclusiva.  
d) Notificar expressament qualsevol canvi en les condicions de l'estada subvencionada abans de realitzar-la per mitjà d'un escrit dirigit a la Direcció General d'Universitat, Estudis Superiors i Ciència perquè l'autoritze. L'incompliment de la dita notificació podrà donar lloc a la modificació de la resolució de concessió.  
  
e) Remetre a la Direcció General d'Universitat, Estudis Superiors i Ciència en el termini d'un mes des de la finalització de l'estada la documentació següent:  
- Informe del treball realitzat, que haurà de contindre els resultats obtinguts i on es farà constar la conformitat de la persona responsable de l'equip o grup investigador receptor.  
- Certificat de l'estada, emés pel representant legal del centre de destinació, en què constaran les dates d'inici i finalització de l'estada i el vistiplau de la persona responsable de l'equip o grup científic receptor.  
- Si és el cas, certificat de l'estada en l'empresa, on constarà la data d'inici i fi de l'estada.  
3. La realització de l'estada o contracte per un període de temps inferior al previst en la resolució de concessió de l'ajuda suposarà l'obligació de reintegrar una part de la quantia percebuda proporcional al període no realitzat.  
  
Base 9. Seguiment científic  
1. La Direcció General d'Universitat, Estudis Superiors i Ciència farà anualment un seguiment científic sobre el treball desenrotllat pel personal investigador doctor contractat. A este efecte podrà demanar l'assessorament de les persones expertes en les matèries específiques que es consideren necessàries.  
2. En el mes de novembre de cada anualitat, els investigadors doctors contractats hauran de remetre, a través dels centres perceptors de l'ajuda, un resum explicatiu de la labor realitzada, així com qualsevol altra activitat exercida, una memòria detallada de les tasques que han de realitzar durant l'any següent de contracte, així com un informe del personal investigador que va avalar la sol·licitud sobre els resultats.  
3. Si, com a resultat del seguiment assenyalat, hi ha una valoració negativa del rendiment del personal investigador doctor contractat, amb el corresponent expedient previ, que determine l'incompliment de les condicions imposades amb motiu de la concessió, de conformitat amb el que establix l'article 17.3.n de la Llei 38/2003, de 17 de novembre, General de Subvencions, es reduirà l'import de la subvenció en la quantia corresponent a les anualitats següents i es deixarà sense efecte. Si s'ha abonat la quantia corresponent a un any de contracte prèviament a la qualificació del seguiment com a negatiu, serà procedent reintegrar-la.  
4. Finalitzat el contracte, incloent-hi la renúncia, el personal investigador doctor contractat per mitjà de la institució contractant haurà de remetre a la Direcció General d'Universitat, Estudis Superiors i Ciència, en el termini de tres mesos, un resum explicatiu de la labor realitzada, amb un informe del personal investigador que va avalar la sol·licitud sobre els resultats i el grau de formació adquirit.  
  
Base 10. Justificació de les ajudes  
La justificació de l'ajuda es realitzarà aportant la documentació establida en la base 11 de l'annex I i en els terminis establits en esta base.  
  
  
ANNEX VI  
Ajudes per a recolzar la contractació de personal investigador doctor del Programa Ramón y Cajal per part de centres d'investigació  
  
Base 1. Objecte  
L'objecte de la present convocatòria és la concessió d'ajudes per al cofinançament de la contractació laboral, vigent en 2015, de personal investigador doctor en el marc del subprograma Ramón y Cajal del Pla Nacional d'Investigació Científica, Desenrotllament i Innovació Tecnològica per part de centres d'investigació de la Comunitat Valenciana.  
  
  
Base 2. Persones beneficiàries  
Podran sol·licitar i ser beneficiaris d'estes ajudes els centres d'investigació de la Comunitat Valenciana.  
  
Base 3. Concepte i duració de les ajudes  
1. Les ajudes es destinaran al cofinançament del cost del personal investigador previst en la base primera. La subvenció serà del 50 % del cost del contracte no finançat pel Programa Ramón y Cajal.  
  
Estes ajudes seran compatibles amb altres subvencions per a la mateixa finalitat procedents de qualsevol administració o ens públic o privat, nacional, de la Unió Europea o de centres internacionals. L'import de les ajudes en cap cas podrà superar el cost de l'activitat subvencionada.  
2. El període de duració de les ajudes s'establirà en la resolució de concessió i finalitzarà, com a màxim, el 31 de desembre de 2015.  
  
  
Base 4. Sol·licituds  
Les sol·licituds s'hauran de presentar en el termini comprés entre l'1 i el 30 de desembre de 2014 en la forma i el lloc assenyalat en l'annex I.  
L'imprés de sol·licitud s'acompanyara dels documents següents:  
  
a) Declaració responsable, firmada per qui exercisca la representació legal de l'entitat, amb l'enumeració de les ajudes sol·licitades i/o concedides fins al moment de la presentació de la sol·licitud per a finançar cada una de les contractacions a què es referix este annex.  
b) Declaració responsable, firmada per qui exercisca la representació legal de l'entitat, de la vigència dels contractes en l'anualitat 2015.  
c) Còpia dels contractes corresponents subscrits per a la incorporació dels investigadors al Sistema Espanyol de Ciència i Tecnologia (Programa Ramón y Cajal) sempre que no s'hagen presentat en convocatòries corresponents a exercicis anteriors.  
  
Base 5. Justificació de les ajudes  
La justificació de l'ajuda es realitzarà aportant la documentació establida en la base 11 de l'annex I i en els terminis establits en esta base.  
  
  
ANNEX VII  
Ajudes per a la contractació de personal de suport vinculat a un projecte de transferència dels resultats d'investigació o d'innovació  
  
  
Base 1. Objecte de la convocatòria  
L'objecte de la present convocatòria és el cofinançament amb els centres d'investigació de la contractació de personal de suport lligat a un projecte de transferència dels resultats d'investigació o d'innovació al sector productiu valencià.  
  
Base 2. Característiques de l'ajuda  
1. L'ajuda es destinarà al cofinançament, a càrrec del pressupost de gastos de la Generalitat, del cost dels contractes laborals del personal de suport a temps complet, durant un màxim de tres anys, que formalitzaran els centres d'investigació que resulten beneficiaris i que serà com a màxim de 7.000 euros a l'any.  
2. El cofinançament per l'organisme d'investigació en cap cas serà inferior al 50 % del cost de la contractació laboral del personal de suport i en cap cas el centre d'investigació podrà finançar la seua part amb ajudes o subvencions concedides per alguna de les convocatòries incloses en la present orde.  
3. Les entitats beneficiàries formalitzaran amb el personal de suport un contracte dels regulats en l'Estatut dels Treballadors per al suport a un projecte d'investigació.  
  
Base 3. Vigència de l'ajuda  
Els contractes podran formalitzar-se amb efectes d'1 de gener de 2015 i la seua duració no podrà superar els tres anys i, en tot cas, es correspondrà amb la vigència del conveni per a la transferència dels resultats d'investigació o d'innovació.  
  
Base 4. Beneficiaris i sol·licitants  
1. Podran ser sol·licitants i beneficiaris d'estes ajudes els centres d'investigació en què tinga formalitzada la seua relació funcionarial, estatutària o contractual l'investigador principal del projecte de transferència dels resultats d'investigació o d'innovació al sector productiu valencià, i al qual s'incorporarà la persona contractada com a personal de suport, que podrà realitzar estades en l'empresa amb què se subscriga el conveni o contracte per a l'execució del projecte.  
2. L'investigador principal, a través del seu centre d'investigació, proposarà el projecte on s'incorporarà la persona contractada. Els projectes seleccionats per resolució del director general d'Universitat, Estudis Superiors i Ciència seran publicats en la següent adreça d'Internet ?http://www.cece.gva.es?.  
  
Base 5. Termini i lloc de presentació de les sol·licituds  
1. El termini i lloc de presentació de les sol·licituds seran els establits en l'annex I.  
2. A la sol·licitud s'acompanyarà:  
a) Mèrits de la persona investigadora principal del projecte.  
b) Memòria del projecte de transferència dels resultats d'investigació o d'innovació al sector productiu valencià, indicant les activitats a desenrotllar per la persona contractada com a personal de suport.  
  
c) Conveni o contracte entre el centre d'investigació i una empresa de la Comunitat Valenciana per a l'execució d'un projecte de transferència dels resultats d'investigació o d'innovació dirigit per l'investigador principal sol·licitant.  
d) Compromís de cofinançament del centre d'investigació amb indicació del seu import.  
  
Base 6. Avaluació dels projectes  
Els criteris d'avaluació seran els següents:  
a) Mèrits de l'investigador responsable del projecte (50 %).  
b) Adequació de les activitats a desenrotllar pel becari de suport a l'objecte del projecte de transferència dels resultats de la investigació o d'innovació (30 %).  
c) Característiques i dimensió del projecte d'investigació o d'innovació (volum de recursos, complexitat de gestió i execució) (20 %).  
  
  
Base 7. Requisits de les persones candidates  
Les persones candidates hauran de reunir els requisits següents:  
a) Residir a la Comunitat Valenciana.  
b) Posseir la titulació espanyola de grau, llicenciat, enginyer, arquitecte, enginyer tècnic, diplomat o tècnic superior.  
  
Base 8. Avaluació de persones candidates  
L'avaluació de les persones candidates es realitzarà d'acord amb el barem següent:  
a) Expedient acadèmic (40 %).  
b) Mèrits curriculars, relacionats amb el projecte (30 %).  
c) Adequació d'altres mèrits als requeriments específics del projecte sol·licitat (30 %).  
  
Base 9. Selecció i presentació de persones candidates proposades  
1. Els investigadors principals dels projectes aprovats proposaran la persona candidata, d'acord amb els criteris d'avaluació establits en la base 8 d'este annex, i ho comunicaran al director general d'Universitat, Estudis Superiors i Ciència. A la proposta s'haurà d'adjuntar un certificat emés pel responsable en matèria d'investigació de l'entitat en què es faça constar que la persona candidata proposada complix els requisits establits en la convocatòria.  
  
2. L'entitat demanarà i custodiarà la següent documentació de la persona candidata proposada:  
a) Fotocòpia del document nacional d'identitat, passaport o NIE.  
b) Fotocòpia del títol o del depòsit per a la seua expedició.  
c) Currículum.  
3. El termini de comunicació de la persona seleccionada serà d'un mes a partir de l'endemà de la publicació de la resolució director general d'Universitat, Estudis Superiors i Ciència per la qual s'aproven els projectes.  
  
Base 10. Justificació de l'ajuda  
La justificació de les ajudes es realitzarà d'acord amb el que s'establix en la base 11 de l'annex I de la present orde.  
  
  
ANNEX VIII  
Beques per a estades de personal investigador doctor en centres d'investigació radicats fora de la Comunitat Valenciana  
  
Base 1. Objecte de la convocatòria  
L'objecte de la present convocatòria és la concessió de beques a personal investigador doctor per a estades en centres d'investigació radicats fora de la Comunitat Valenciana que tinguen com a finalitat l'adquisició de noves tècniques l'accés a instal·lacions científiques, la consulta de fons bibliogràfics o documentals, o altres activitats significatives que contribuïsquen a la seua labor.  
Base 2. Requisits dels beneficiaris  
Podrà ser beneficiari d'estes beques el personal investigador doctor que mantinga una relació estatutària o contractual amb centres d'investigació de la Comunitat Valenciana, vigent en el moment de la sol·licitud i que haurà de ser mantinguda durant el període de vigència de la beca. Este personal haurà de residir a la Comunitat Valenciana. No podran sol·licitar l'ajuda aquelles persones que hagen sigut beneficiàries d'esta en alguna de les tres anualitats anteriors a la de la present convocatòria.  
  
  
Base 3. Duració i període de realització de les estades  
1. L'estada haurà de realitzar-se en centres d'investigació radicats fora de la Comunitat Valenciana, preferentment en l'estranger, i tindrà una duració ininterrompuda mínima d'un mes i màxima de sis mesos. El període de realització de l'estada estarà comprés entre l'1 de gener i el 31 de desembre de 2015. Quan l'objecte de l'estada siga la consulta bibliogràfica o documental, la seua duració serà d'un mes.  
  
2. L'estada haurà de realitzar-se en els termes indicats en la sol·licitud. No es podrà modificar el centre de destinació una vegada adjudicada l'ajuda, excepte que es justifique un canvi de centre per part de l'equip d'investigació amb què es realitza l'estada. En cas de canvi del període de l'estada, s'haurà de sol·licitar autorització expressa de la Direcció General d'Universitat, Estudis Superiors i Ciència.  
  
Base 4. Formalització de sol·licituds  
1. El termini i lloc de presentació de les sol·licituds serà l'indicat en l'annex I d'esta orde.  
2. L'imprés de sol·licitud anirà acompanyat dels documents següents:  
a) Memòria del treball d'investigació a desenrotllar.  
b) Currículum de la persona sol·licitant.  
c) Historial cientificotècnic dels últims tres anys de l'equip o grup d'investigació de la institució on desenrotllarà la seua activitat.  
d) Llevat que la documentació ja es trobe en poder de l'administració actuant, si l'investigador realitza les seues funcions en una entitat privada, s'acompanyarà la documentació prevista en l'apartat 2.7 de l'annex I.  
  
Base 5. Criteris d'avaluació  
Els criteris que s'establixen per a l'avaluació d'estes beques són els següents:  
a) Currículum cientificotècnic de la persona sol·licitant (30 %).  
b) Interés cientificotècnic i possibles repercussions del treball d'investigació proposat, així com la viabilitat de la seua execució en el temps sol·licitat (40 %).  
c) Qualitat i interés de l'historial científic del grup investigador on s'integrarà el candidat, o si és el cas, de la institució on es realitzarà l'activitat (30 %).  
  
Base 6. Quantia  
Les beques consistiran en una dotació mensual de 900 euros per a gastos d'allotjament i manutenció si l'estada es realitza a Espanya, i 1.500 euros si l'estada es realitza en un país estranger, i una ajuda per al viatge d'anada i tornada al centre de destinació que tindrà una quantia de 300 euros si la destinació és nacional i 600 euros si la destinació és internacional.  
La resolució de concessió establirà la duració i la resta de condicions de les beques i es comunicarà a les entitats de què formen part les persones beneficiàries.  
  
Base 7. Compatibilitat  
Estes beques són incompatibles amb qualsevol altra obtinguda per a la mateixa finalitat.  
  
Base 8. Renúncia  
Les renúncies que es produïsquen en el termini d'un mes des de la resolució d'adjudicació entre les persones beneficiàries podran ser cobertes amb l'adjudicació de noves beques per l'orde de reserva establit, si és el cas, per resolució del director general d'Universitat, Estudis Superiors i Ciència.  
  
Base 9. Obligacions de les persones beneficiàries  
Les persones beneficiàries estaran obligades a:  
a) Aportar, en el termini d'un mes des de la publicació de la resolució de concessió de la beca, la fitxa de manteniment de tercers amb les dades de domiciliació bancària.   
b) Aportar un mes abans d'iniciar-se l'estada el certificat d'acceptació del centre receptor durant les dates sol·licitades. La falta de presentació de la dita documentació suposa la renúncia a la beca concedida. Si en la data de concessió ja s'ha iniciat l'estada, s'haurà d'aportar el mencionat certificat en el termini d'un mes des de la publicació de la resolució de concessió.  
c) Comunicar a la Direcció General d'Universitat, Estudis Superiors i Ciència la seua incorporació a la universitat o centre d'investigació de destinació dins dels 20 dies següents a la data en què es produïsca. En cas de no comunicar la incorporació en el termini mencionat, s'entendrà que renuncia a l'ajuda concedida.  
d) Ajustar la seua actuació a les normes del centre d'investigació a què s'incorporen i realitzar la seua activitat en règim de dedicació exclusiva.  
e) Realitzar l'estada en els termes de la resolució.  
f) Contractar una assegurança d'accidents, de responsabilitat civil, i quan es tracte de països sense concert amb la Seguretat Social espanyola o quan les cobertures d'este concert siguen insuficients, una assegurança d'assistència mèdica l'àmbit de cobertura de la qual incloga el país de destinació. Estes assegurances hauran de cobrir el període total de gaudi efectiu de la beca.  
g) Aportar, en el termini de deu dies des de la finalització de l'estada i sempre amb anterioritat al 31 de desembre de 2015, un informe del treball realitzat que continga els resultats obtinguts i on es faça constar la conformitat del responsable de l'equip o grup investigador receptor i el certificat de l'estada emés per la persona representant legal del centre de destinació en què consten les dates d'inici i finalització de l'estada, amb el vistiplau de la persona responsable de l'equip o grup científic receptor.  
La realització de l'estada per un període de temps inferior al previst en la resolució de concessió de la beca suposarà l'obligació de reintegrar una part de la quantia percebuda proporcional al període no gaudit de l'estada.  
  
  
ANNEX IX  
Ajudes per a la realització de projectes d'I+D per a grups d'investigació emergents  
  
Base 1. Objecte  
L'objecte de la present convocatòria és concedir ajudes a grups d'investigació per a la realització de projectes d'I+D desenrotllats per grups emergents en centres d'investigació de la Comunitat Valenciana.  
  
  
Base 2. Sol·licitants i requisits dels beneficiaris  
Podran ser beneficiaris d'estes ajudes els centres d'investigació de la Comunitat Valenciana, que rebran les propostes efectuades pel personal investigador doctor que mantinga una relació estatutària o contractual amb estos, vigent en el moment de la sol·licitud, i que haurà de ser mantinguda durant el període de vigència de l'execució de l'ajuda.  
  
  
Base 3. Requisits del grup d'investigació  
1. El grup estarà format, com a mínim, per tres investigadors o investigadores, un dels quals serà l'investigador principal que tindrà formalitzada la seua vinculació estatutària o contractual amb l'entitat beneficiària, i que junt amb almenys un altre membre del grup han de posseir el títol de doctor.  
2. L'investigador principal haurà de:  
a) Haver participat o participar com a investigador d'un projecte desenrotllat en el centre a què estiga vinculat i que siga diferent del realitzat per a la tesi doctoral.  
b) Haver obtingut el títol de doctor després de l'1 de gener de 2007.  
  
3. Cap membre del grup d'investigació haurà participat com a investigador principal en projectes finançats per plans nacionals d'I+D+i o per programes marc de la Unió Europea, ni pot formar part d'altres grups d'investigació que hagen percebut, en alguna de les anualitats 2013, 2014, o vagen a sol·licitar per a l'anualitat 2015, ajudes a càrrec de convocatòries de la Generalitat per al foment de grups d'investigació consolidables, de qualitat contrastada, del Programa Prometeu o del Programa ISIC.  
4. Els requisits exigits hauran de complir-se tant a la finalització del termini per a la presentació de les sol·licituds com en el període d'execució de l'ajuda concedida.  
  
Base 4. Formalització de sol·licituds  
1. El termini i el lloc de presentació de les sol·licituds serà l'indicat en l'annex I d'esta orde.  
2. L'imprés de sol·licitud anirà acompanyat dels documents següents:  
a) Memòria cientificotècnica del projecte d'investigació.  
b) Currículum de cada un dels investigadors o investigadores que figuren en la sol·licitud.  
c) Declaració responsable que cap membre de l'equip ha participat com a investigador principal ni forma part d'un altre grup dels assenyalats en la base 3.3 del present annex.  
d) Certificat expedit pel centre de la participació en un projecte d'investigació diferent de l'executat amb motiu de la tesi doctoral.  
  
e) Pressupost de gastos desglossat per cada any i per conceptes inherents a l'execució del projecte. En el pressupost de gastos es farà constar la relació de la totalitat dels gastos, especificant per a quins d'ells se sol·licita finançament.  
f) Relació detallada dels components del grup d'investigació, en cas que superen el nombre de membres disponible en el formulari de sol·licitud.  
El personal vinculat a altres centres haurà d'aportar una autorització del centre per a participar en el projecte.  
  
Base 5. Quantia i vigència de les ajudes  
1. L'ajuda tindrà una duració màxima de dos anys.  
2. L'ajuda finançarà els gastos de funcionament inherents a l'execució del projecte, i el seu import serà com a màxim de 6.000 euros anuals i en cap cas superarà l'import del gasto pressupostat. Els gastos per viatges, manutenció i allotjament seran com a màxim de 4.000 euros entre les dos anualitats. La seua concreció s'efectuarà en cada cas d'acord amb els criteris d'avaluació i selecció. Les ajudes concedides seran compatibles amb altres ajudes o subvencions, sempre que conjuntament no superen el cost total del projecte. La persona que ho sol·licite haurà de declarar les ajudes que haja obtingut o sol·licitat per al mateix projecte, tant a l'inici del projecte com en qualsevol moment posterior.  
  
3. Els membres del grup no podran percebre remuneracions a càrrec del projecte d'investigació. No seran objecte de finançament a càrrec d'esta ajuda els gastos en béns inventariables siga quina siga la seua quantia.  
  
Base 6. Avaluació i selecció  
L'avaluació i selecció de les propostes s'efectuarà segons els criteris següents:  
a) Qualitat del grup d'investigació (40 %).  
b) Qualitat i interés cientificotècnic del projecte d'I+D, objectius i metodologia del projecte (40 %).  
c) Adequació del pressupost a les activitats previstes (20 %).  
  
Base 7. Justificació de les subvencions  
La justificació de les ajudes es realitzarà d'acord amb el que s'establix en la base 11 de l'annex I.  
A més, també es justificarà l'ús de la subvenció concedida per mitjà del compliment de les normes sobre seguiment cientificotècnic. A estos efectes, s'haurà de presentar, de l'1 al 15 de desembre de 2015, un informe normalitzat de progrés i seguiment del projecte d'investigació al qual s'acompanyarà relació de resultats derivats de l'execució de la primera anualitat del projecte i una breu memòria, en el termini màxim de tres mesos des de la finalització del projecte (màxim 10 folis), on s'especifiquen totes les actuacions realitzades.  
  
ANNEX X  
Ajudes per a grups d'investigació consolidables  
  
Base 1. Objecte i àmbit  
L'objecte de la present convocatòria és concedir ajudes per a la consolidació de grups d'investigació de la Comunitat Valenciana que demostren potencial de creixement per a convertir-se en grups de referència.  
  
Base 2. Duració  
Les ajudes tindran una duració màxima de dos anys.  
  
Base 3. Sol·licitants i beneficiaris  
Podran ser beneficiaris d'estes ajudes els centres d'investigació de la Comunitat Valenciana, i presentaran les propostes a través del seu centre d'investigació i com a investigadors responsables de la seua execució, el personal investigador doctor que mantinga una relació estatutària o contractual amb estos, vigent en el moment de la sol·licitud i que haurà de mantindre's durant el període d'execució de l'ajuda.  
  
Base 4. Requisits del grup d'investigació  
1. El grup estarà format com a mínim per tres investigadors o investigadores, un dels quals serà l'investigador principal, que haurà de tindre formalitzada la seua vinculació estatutària o contractual amb l'entitat beneficiària i que haurà de tindre reconeguts dos trams d'avaluació positiva de l'activitat investigadora per la CNEAI.  
2. Cap membre del grup d'investigació haurà participat com a investigador principal en projectes finançats per plans nacionals d'I+D+i o per programes marc de la Unió Europea, ni pot formar part d'altres grups d'investigació que hagen percebut, en alguna de les anualitats 2013, 2014 i/o vagen a sol·licitar per a l'anualitat 2015, ajudes a càrrec de convocatòries de la Generalitat per al foment de grups d'investigació emergents, de qualitat contrastada, del Programa Prometeu o del Programa ISIC.  
  
Base 5. Sol·licituds  
1. El termini de presentació de les sol·licituds i el lloc serà l'indicat en l'annex I d'esta orde.  
2. L'imprés de sol·licitud anirà acompanyat dels documents següents:  
a) Memòria cientificotècnica que haurà d'incloure les activitats que es desenrotllaran, amb el pressupost detallat per conceptes del gasto previst realitzar en cada una de les anualitats.  
b) Còpia de la resolució de la CNEAI on s'acredite el reconeixement dels trams de l'activitat investigadora de l'investigador principal.  
  
c) Currículum de cada un dels membres del grup, incloent-hi l'investigador principal.   
d) Declaració responsable que cap membre del grup ha participat com a investigador principal ni forma part d'un altre grup dels assenyalats en la base 4.2 del present annex.  
e) Relació detallada dels membres del grup d'investigació en cas que superen el nombre de membres disponibles en l'imprés de sol·licitud.  
El personal vinculat a altres centres d'investigació distints del beneficiari haurà d'aportar autorització del centre per a participar en el projecte.  
  
Base 6. Quantia i gastos finançables  
1. L'ajuda tindrà un import màxim anual de 20.000 euros.  
2. L'import de l'ajuda anirà destinat a finançar els següents conceptes:  
a) Cost de personal  
Cost de contractació de personal investigador o auxiliar. S'inclou el cost de personal dedicat de manera específica a les funcions de gestió del grup.  
b) Costos d'execució:  
- Material fungible. El material d'oficina o informàtic no podrà excedir 1.000 euros.  
- Material bibliogràfic i adhesió a societats científiques.  
- Formació dels membres del grup relacionada amb l'activitat objecte de l'ajuda.  
- Gastos per viatges, manutenció i allotjament dels membres del grup objecte de l'ajuda, sempre que la quantia no excedisca 5.000 euros anuals. En este cas, s'adequaran als límits que per als dits conceptes estiga establit en la normativa de la Generalitat.  
- Gastos per viatges, manutenció i allotjament d'altres investigadors participants en activitats objecte del projecte d'investigació. En este cas, s'adequaran als límits que per als dits conceptes estiga establit en la normativa de la Generalitat.  
- Organització d'activitats de difusió, així com presència en mitjans de comunicació.  
- Ferramentes de gestió del coneixement i la informació, com ara aplicacions informàtiques, bases de dades, etc.  
c) Gastos de funcionament de les entitats beneficiàries.  
Costos indirectes o gastos generals que exigisca el centre d'investigació al grup sol·licitant. Esta quantitat ascendirà a un màxim de 2.000 euros.  
3. Els membres del grup no podran percebre remuneracions a càrrec del projecte d'investigació. No seran objecte de finançament a càrrec d'esta ajuda els gastos en béns inventariables siga quina en siga la quantia.  
  
Base 7. Avaluació i selecció  
L'avaluació i selecció de les propostes s'efectuarà segons els següents criteris d'avaluació:  
a) Qualitat del grup d'investigació: composició, estructura, interdisciplinarietat i coherència del grup (30 %).  
b) Qualitat i viabilitat de la proposta del grup: objecte, pla de treball i disseny d'investigació (40 %).  
c) Adequació del pressupost a les activitats previstes (20 %).  
d) Oportunitat científica de la proposta (10 %).  
  
Base 8. Obligacions dels beneficiaris  
Els centres beneficiaris presentaran davant de la Direcció General d'Universitat, Estudis Superiors i Ciència una còpia del contracte del personal contractat a càrrec d'esta ajuda en el termini d'un mes des de la seua formalització.  
  
Base 9. Justificació de les subvencions  
1. Per a la justificació de la primera anualitat de l'ajuda s'admetran gastos i pagaments realitzats des de l'1 de gener de 2015.  
2. A més del que establix la base 11 de l'annex I, també es justificarà l'ús de la subvenció concedida per mitjà del compliment de les normes sobre seguiment cientificotècnic. Per a això, l'investigador responsable haurà de presentar junt amb la justificació econòmica de la primera anualitat un informe de progrés i seguiment. En el termini màxim de tres mesos des de la finalització de la segona anualitat, presentarà una memòria on s'especifiquen totes les actuacions realitzades.  
  
  
  
ANNEX XI  
Ajudes per a grups d'investigació de qualitat contrastada  
  
Base 1. Objecte  
L'objecte d'esta convocatòria és la concessió d'ajudes per a la realització d'accions d'I+D per a grups d'investigació amb una trajectòria acreditada de qualitat contrastada.  
  
Base 2. Programes  
La present convocatòria consta de dos programes:  
A) Programa Gerónimo Forteza d'ajudes per a la contractació de personal de suport en centres d'investigació de la Comunitat Valenciana.  
  
B) Ajudes complementàries per a projectes d'I+D.  
  
A) Programa Gerónimo Forteza d'ajudes per a la contractació de personal de suport en centres d'investigació de la Comunitat Valenciana  
  
Base A1. Objecte de la convocatòria  
L'objecte de la present convocatòria és la concessió d'ajudes per a la contractació de personal tècnic de suport, amb titulació de grau, llicenciat, enginyer, arquitecte, enginyer tècnic diplomat, o tècnic superior, com a personal de suport a un projecte d'investigació en centres d'investigació de la Comunitat Valenciana.  
  
Base A2. Sol·licitants i beneficiaris  
1. Podran ser beneficiaris d'estes ajudes els centres d'investigació de la Comunitat Valenciana en què tinga formalitzada la seua relació estatutària o laboral l'investigador principal del projecte d'I+D requerit al grup d'investigació on s'incorpore el personal de suport. Així mateix, tindran la consideració de beneficiàries les persones físiques contractades que realitzaran l'estada en estos centres d'investigació.  
  
2. Podrà presentar propostes, per mitjà del seu centre d'investigació i com a investigadors responsables del personal de suport, el personal investigador doctor que tinga vinculació, estatutària o contractual, en el moment de la sol·licitud, i que haurà de mantindre almenys durant el període d'execució de l'ajuda.  
3. Estes persones hauran de ser investigadors principals d'un projecte d'investigació vigent finançat per plans nacionals d'I+D o per programes marc de la Unió Europea que es troben en l'últim any d'execució i la data de finalització dels quals siga posterior al 30 de juny de 2015.  
  
4. Les entitats beneficiàries formalitzaran amb el personal de suport un contracte dels regulats en l'Estatut dels Treballadors per a la realització d'un projecte d'investigació o un contracte formatiu en pràctiques.  
  
  
Base A3. Concepte i característiques de l'ajuda  
1. L'ajuda es destinarà al finançament del cost dels contractes laborals que formalitzaran els centres d'investigació que resulten beneficiaris.  
2. Els contractes finançats per esta ajuda tindran una duració màxima equivalent a sis mesos a temps complet. El període de vigència de l'ajuda s'establirà en la resolució de concessió i finalitzarà el 31 de desembre de 2015.  
3. La dotació de les ajudes serà de 7.000 euros, corresponents al salari brut de sis mesos a temps complet, i a esta quantitat s'afegirà l'import de la quota empresarial a la Seguretat Social.  
  
Base A4. Requisits de les persones beneficiàries  
Per a optar als contractes d'estes ajudes serà necessari el compliment dels requisits següents:  
a) Tindre la nacionalitat espanyola, o ser nacional d'un estat membre de la Unió Europea o ser estranger o estrangera amb autorització o permís de residència o d'estada a Espanya i, en tot cas, residir a la Comunitat Valenciana.  
b) Posseir titulació de grau, llicenciatura, enginyeria, arquitectura, arquitectura tècnica, enginyeria tècnica, diplomatura o tècnic superior i haver-la obtingut després de l'1 de gener de 2010.  
  
Base A5. Formalització de sol·licituds  
1. El termini i el lloc de presentació de les sol·licituds serà l'indicat en l'annex I de la present orde.  
2. L'imprés de sol·licitud anirà acompanyat dels documents següents:  
a) Currículum de l'investigador principal del projecte d'I+D.  
b) Memòria sobre les activitats a desenrotllar pel personal de suport.  
  
c) Document que acredite la concessió del projecte d'I+D a l'entitat sol·licitant, indicant la quantitat concedida, així com les dates d'inici i finalització. En el cas de ser beneficiari d'ajudes del programa marc de la Unió Europea o de projectes coordinats, el responsable en matèria d'investigació de l'entitat haurà de certificar, a més, l'investigador responsable del projecte i la data del seu inici i finalització.  
  
d) Memòria del projecte d'I+D per al qual es contractarà el personal de suport.  
  
Base A6. Avaluació i selecció  
L'avaluació de sol·licituds es realitzarà d'acord amb els criteris següents:  
a) Qualitat de l'investigador principal (50 %).  
b) Adequació de les activitats a desenrotllar pel personal de suport a l'objecte del projecte d'I+D (30 %).  
c) Característiques i dimensió del projecte d'I+D (volum de recursos, complexitat de gestió i execució) (20 %).  
  
Base A7. Justificació de les subvencions  
La justificació de les ajudes s'efectuarà d'acord amb el que establix la base 11 de l'annex I.  
  
Base A8. Obligacions dels beneficiaris  
En el termini d'un mes, a comptar de la formalització del contracte del personal de suport, es presentarà una còpia d'este en la Direcció General d'Universitat, Estudis Superiors i Ciència.  
  
B) Ajudes complementàries per a projectes d'I+D  
  
Base B1. Objecte i àmbit de la convocatòria  
L'objecte de la present convocatòria és la concessió d'ajudes a grups d'investigació de qualitat contrastada per a completar el finançament del desenrotllament de projectes d'I+D vigents, durant 2015, finançats per plans nacionals d'I+D+i o per programes marc de la Unió Europea que es desenrotllen en centres d'investigació de la Comunitat Valenciana.  
  
  
Base B2. Sol·licitants i persones beneficiàries  
1. Podran ser beneficiaris d'estes ajudes els centres d'investigació de la Comunitat Valenciana en què tinga formalitzada la seua relació laboral l'investigador principal del projecte d'I+D requerit al grup d'investigació.  
2. Podrà presentar propostes, per mitjà del seu centre d'investigació i com a investigadors responsables de la seua execució cientificotècnica, el personal investigador doctor que tinga vinculació, estatutària o contractual en el moment de la sol·licitud, i que haurà de mantindre almenys durant el període d'execució de l'ajuda.  
3. El personal investigador doctor haurà de ser investigador principal d'un projecte d'investigació vigent, finançat per plans nacionals d'I+D+i o per programes marc de la Unió Europea. Este requisit haurà de complir-se tant en el moment de finalització del termini per a la presentació de sol·licituds com durant l'execució de l'ajuda.  
4. Els projectes hauran de ser desenrotllats pel mateix equip d'investigació que té concedit el projecte finançat.  
  
Base B3. Concepte i característiques de l'ajuda  
1. L'ajuda finançarà els gastos de funcionament inherents a l'execució del projecte no finançats per la concedida del Pla Nacional d'I+D+i o del programa marc de la Unió Europea, i en cap cas superarà l'import del gasto pressupostat. La seua concreció s'efectuarà en cada cas d'acord amb els criteris d'avaluació i selecció. La proposta justificarà la necessitat de dotació complementària per a afrontar els gastos corrents no coberts per la convocatòria respectiva del projecte d'I+D, per mitjà de la presentació d'un pressupost de gastos detallat per conceptes, i indicarà per quins conceptes se sol·licita l'ajuda.  
  
2. La persona que sol·licite esta ajuda haurà de declarar les ajudes que haja obtingut o sol·licitat per al mateix projecte, tant a l'inici del projecte com en qualsevol moment posterior.  
3. Conceptes susceptibles d'ajuda:  
Gastos de funcionament del projecte corresponents a:  
- Material fungible.  
- Viatges, manutenció i allotjament dels membres del grup (màxim 6.000 euros). En este cas, s'adequaran als límits que per als dits conceptes estiga establit en la normativa de la Generalitat.  
- Altres gastos complementaris necessaris per a l'execució del projecte (se n'exceptuen els gastos de personal, complements salarials, o de becaris, i els gastos en béns inventariables, siga quina siga la seua quantia, així com els costos indirectes).  
Els membres del grup no podran percebre remuneracions de cap tipus a càrrec del projecte d'investigació.  
4. Imports màxims:  
Fins a 20.000 euros per a projectes finançats per plans nacionals d'I+D+i.  
Fins a 10.000 euros per a projectes finançats pels programes marc de la Unió Europea.  
5. Les quantitats concedides per la Generalitat en convocatòries anteriors d'ajudes complementàries al mateix projecte d'I+D seran tingudes en compte a l'efecte de calcular la dotació complementària necessària per a afrontar els gastos corrents no coberts per la convocatòria respectiva del projecte d'I+D finançat per plans nacionals o programes marc de la Unió Europea.  
  
Base B4. Formalització de sol·licituds  
1. El termini i lloc de presentació de les sol·licituds serà l'indicat en l'annex I de la present orde.  
2. Documentació  
A) Sol·licituds d'ajuda complementària a un projecte del Pla Nacional d'I+D.   
L'imprés de sol·licitud anirà acompanyat dels documents següents:  
  
a) Memòria justificativa de la necessitat de la dotació complementària per al projecte d'I+D, que inclourà el pressupost de gastos detallat per conceptes, especificant a què es destinarà cada concepte.  
  
b) Currículum de l'investigador principal.  
c) Relació detallada dels membres de l'equip d'investigació de l'ajuda complementària que no figuren en la sol·licitud, que haurà de coincidir amb el grup formal aprovat pel pla nacional.  
d) Document que acredite la quantitat inicialment sol·licitada en el pla nacional i relació de membres que apareixen en la dita sol·licitud.  
e) Document que acredite la concessió del projecte d'I+D a l'entitat sol·licitant on s'indique la quantitat concedida desglossada per conceptes, així com les dates d'inici i finalització.  
f) Historial cientificotècnic dels últims tres anys de l'equip o grup d'investigació.  
B) Sol·licituds d'ajuda complementària a un projecte del programa marc de la Unió Europea o projectes coordinats.   
L'imprés de sol·licitud anirà acompanyat dels documents següents:  
  
a) Memòria justificativa de la necessitat de la dotació complementària per al projecte d'I+D, que inclourà el pressupost de gastos detallats per conceptes.  
b) Currículum de l'investigador principal.  
c) Certificat del responsable en matèria d'investigació de l'entitat en què es faça constar les següents dades referents al projecte finançat: l'investigador responsable del projecte, la data d'inici i finalització d'este, la quantitat sol·licitada i concedida desglossada per conceptes, i la relació de membres.  
d) Historial cientificotècnic dels últims tres anys de l'equip o grup d'investigació.  
e) Relació detallada dels membres components de l'equip d'investigació de l'ajuda complementària, en cas que superen el nombre disponible en el formulari de sol·licitud, que haurà de coincidir amb el grup formal aprovat pel programa marc de la Unió Europea o projecte coordinat.  
Només s'admetrà una sol·licitud per investigador principal.  
  
Base B5. Avaluació i selecció  
L'avaluació de sol·licituds es realitzarà d'acord amb els criteris següents:  
a) Qualitat del grup d'investigació (40 %).  
b) Adequació del pressupost a les activitats previstes (60 %).  
  
Base B6. Justificació de les subvencions  
La justificació de les ajudes es realitzarà d'acord amb el que establix la base 11 de l'annex I.  
A més, també es justificarà l'ús de la subvenció concedida per mitjà del compliment de les normes sobre seguiment cientificotècnic. A estos efectes, s'haurà de presentar, com a màxim el 31 de desembre, una breu memòria (màxim 5 folis) on s'especifiquen totes les actuacions realitzades.  
  
  
  
  
ANNEX XII  
Ajudes Programa Prometeu per a grups d'investigació   
d'excel·lència  
  
Base 1. Objecte  
L'objecte de l'ajuda del Programa Prometeu és la concessió d'ajudes per a potenciar la projecció internacional i la transferència de coneixement dels grups d'I+D d'excel·lència a la Comunitat Valenciana que van accedir al Programa Prometeu l'any 2011.  
  
Base 2. Duració  
Les ajudes tindran una duració màxima de quatre anys.  
  
Base 3. Sol·licitants i beneficiaris  
Podran ser sol·licitants i beneficiaris d'estes ajudes els centres d'investigació de la Comunitat Valenciana.  
Podran presentar propostes, per mitjà del seu centre i com a investigadors responsables de la seua execució cientificotècnica, els investigadors principals de projectes Prometeu concedits a l'empara de l'Orde 62/2010, 9 de juny, de la Conselleria d'Educació (DOCV 17 de juny). En el supòsit d'impossibilitat sobrevinguda del investigador principal, haurà de designar-se un nou investigador principal d'entre els membres del grup Prometeu inicial que complisca els requisits establits en la convocatòria indicada.  
  
Base 4. Grup d'investigació  
1. El grup d'investigació estarà format per un investigador principal i per altres investigadors doctors i hauran de tindre vinculació, estatutària o contractual, amb els centres d'investigació. Per al conjunt del grup d'investigació, els seus membres hauran de presentar una mitjana de dos trams d'avaluació positiva de l'activitat investigadora per la CNEAI o de dos projectes finalitzats d'I+D del pla nacional o del programa marc de la Unió Europea.  
2. Cap membre del grup podrà pertànyer a més d'un grup d'excel·lència Prometeu.  
3. A l'efecte de còmput d'hores de dedicació del personal investigador, les accions concedides a l'empara del que disposa esta convocatòria no computaran hores de dedicació.  
  
Base 5. Formalització de sol·licituds  
1. El termini de presentació de sol·licituds serà de l'1 de setembre al 30 de desembre de 2014 i el lloc de presentació serà l'indicat en l'annex I de la present orde.  
2. Documentació.   
L'imprés de sol·licitud anirà acompanyat dels documents següents:  
  
a) Informe cientificotècnic final del projecte que contemple tot el període de vigència, i que inclourà una relació de publicacions i patents derivades de la seua execució.  
b) Memòria cientificotècnica, que haurà d'incloure les activitats que es desenrotllaran durant el nou període de vigència.  
c) Pressupost de gastos del projecte desglossat per conceptes amb les previsions per als quatre anys.  
d) Relació de tots els membres que formen part del grup d'investigació i currículum actualitzat de cada un d'ells, incloent-hi l'investigador principal.  
e) Còpia de la resolució de la CNEAI on s'acredite el reconeixement dels trams de l'activitat investigadora dels components del grup o còpia de la resolució de concessió dels projectes d'I+D on conste la seua data d'inici i finalització. En el cas de ser beneficiari d'ajudes del programa marc de la Unió Europea o projectes coordinats, el responsable en matèria d'investigació de l'entitat sol·licitant haurà de certificar, a més, la referència del projecte, l'investigador responsable i la seua data d'inici i finalització.  
  
f) El personal vinculat a altres entitats diferents de la sol·licitant haurà d'aportar autorització del seu centre per a participar en el projecte.  
  
  
Base 6. Quantia de les ajudes i gastos elegibles  
Les ajudes tindran un import màxim de 75.000 euros anuals, i la seua quantia es determinarà per a cada projecte en funció del seu pressupost i del resultat del procés de l'avaluació. Les ajudes concedides seran incompatibles amb altres ajudes, per als mateixos conceptes, amb altres ajudes de les establides en la present orde.  
Conceptes susceptibles d'ajuda:  
1) Costos de personal:  
Costos ocasionats per la participació en el projecte de personal contractat temporal, alié al personal vinculat estatutàriament o contractualment de forma permanent amb l'organisme sol·licitant, que podrà incorporar-se al projecte durant tot o part del temps de duració previst, en dedicació total o parcial. Estos costos podran referir-se a les categories següents:  
- Personal tècnic de suport i de gestió.  
- Personal investigador en formació. Els requisits i les característiques d'esta ajuda són els mateixos que els establits en l'annex II d'esta orde, quant a requisits de les persones candidates als contractes, duració, dotació, caràcter i condicions per a poder realitzar-lo, assimilant-les a les d'aquelles ajudes, excepte quant a la data de finalització dels estudis, que no serà aplicable.  
- Personal doctor.  
2) Costos d'execució:  
a) Gastos de funcionament:  
- Material fungible.  
- Viatges, manutenció i allotjament per a les persones que formen part del grup d'investigació i d'altres investigadors doctors que participen en activitats objecte del projecte. En este cas, s'adequaran als límits que per als dits conceptes estiga establit en la normativa de la Generalitat.  
- Difusió de les activitats del grup.  
- Realització de jornades científiques.  
b) Gastos d'adquisició d'equipament cientificotècnic.  
c) Gastos de funcionament de les entitats beneficiàries necessaris per al desenrotllament del projecte: esta quantitat ascendirà a un màxim de 5.000 euros anuals.  
Les modificacions de la distribució per conceptes de les quantitats concedides en la resolució d'adjudicació hauran de ser autoritzades pel director general d'Universitat, Estudis Superiors i Ciència quan afecten els costos de personal. Els membres del grup no podran percebre remuneracions a càrrec del projecte d'investigació.  
  
Base 7. Avaluació i selecció  
El procés d'avaluació i de selecció de les sol·licituds es realitzarà per mitjà de la valoració cientificotècnica de l'informe cientificotècnic final del projecte i els seus resultats així com de les activitats que es desenrotllaran durant el nou període de vigència, d'acord amb allò que s'ha previst en la base 5.2.a i b, d'acord amb el barem següent:  
  
a) Publicacions i patents derivades de l'execució del projecte (15 %).  
b) Impacte dels resultats d'execució del projecte en publicacions científiques (15 %).  
c) Posició científica del grup en el context internacional (20 %).  
d) Interés cientificotècnic, objectius i pla de treball de les activitats científiques que es desenrotllaran durant el nou període de vigència (30 %).  
e) Viabilitat del projecte i adequació del pressupost previst (20 %).  
  
  
Base 8. Justificació de les ajudes  
1. La justificació de les ajudes es realitzarà d'acord amb el que s'establix en la base 11 de l'annex I.  
2. A més els centres beneficiaris de les ajudes, presentaran còpia dels contractes del personal contractat a càrrec d'esta ajuda, així com de les nòmines.  
  
Base 9. Obligacions  
Els grups d'investigació beneficiaris d'estes ajudes estan obligats a:  
  
a) Disposar d'una pàgina web del grup, que haurà de ser actualitzada permanentment, en la qual figurarà el patrocini i el logotip de la Generalitat.  
b) Disposar d'un acrònim i d'un logotip per al grup, que també figurarà en la pàgina web.  
c) Presentar una còpia del contracte del personal contractat, en el termini d'un mes des de la firma.  
  
  
ANNEX XIII  
Ajuda per a grups d'investigació per a la captació de projectes europeus  
  
Base 1. Objecte  
L'objecte de la present convocatòria és la concessió d'ajudes a grups d'investigació per a finançar els gastos ocasionats per participar i liderar projectes en convocatòries d'I+D de programes de la Unió Europea.  
  
  
Base 2. Sol·licitants i requisits dels beneficiaris  
Podran ser beneficiaris d'estes ajudes els centres d'investigació de la Comunitat Valenciana, els quals rebran les propostes efectuades per l'investigador principal del grup que tindrà formalitzada una relació contractual o estatutària amb este.  
  
Base 3. Requisits del grup d'investigació  
El grup estarà format com a mínim per tres investigadors o investigadores, un dels quals serà l'investigador principal, que tindrà formalitzada la seua vinculació estatutària o contractual amb l'entitat beneficiària, i que junt amb, almenys, un altre membre del grup han de posseir el títol de doctor.  
  
Base 4. Formalització de sol·licituds  
1. El termini de presentació de sol·licituds serà de l'1 al 30 desembre de 2014 i el lloc de presentació serà l'indicat en l'annex I de la present orde. Només s'admetrà una sol·licitud per grup d'investigació i projecte.  
2. L'imprés de sol·licitud anirà acompanyat dels documents següents:  
a) Plantejament inicial de la proposta que contindrà: una memòria-resum del projecte d'investigació, identificació de la convocatòria del programa de la Unió Europea a què opta i, si és el cas, relació de grups amb què s'associa i estructura del consorci que conformen.  
  
b) Currículum de l'investigador principal i de l'altre membre del grup que posseïsca la titulació de doctor que figuren en la sol·licitud.  
c) Historial cientificotècnic del grup d'investigació amb la relació de tots els membres que el componen.  
d) Memòria de les activitats a realitzar amb l'ajuda sol·licitada, per a la preparació i presentació del projecte a una convocatòria de programes de la Unió Europea.  
e) Pressupost de gasto detallat per conceptes.  
  
Base 5. Naturalesa i quantia de les ajudes  
1. L'ajuda serà, com a màxim, de 2.000 euros quan es tracta de projectes en què el grup sol·licitant participe a títol individual o com a soci, i de fins a 4.000 euros quan el grup sol·licitant participe com a líder de la proposta. En cap cas, l'import de l'ajuda superarà l'import del gasto pressupostat.  
2. Són gastos subvencionables els de viatges, manutenció i allotjament, els de subcontractació de servicis que proporcionen valor afegit a la proposta, i la resta de gastos de funcionament inherents a la preparació per a la presentació del projecte a un programa de la Unió Europea.  
  
3. Els membres del grup no podran percebre remuneracions a càrrec d'esta ajuda. No seran objecte de finançament els gastos en béns inventariables siga quina siga la seua quantia.  
  
Base 6. Avaluació i selecció  
L'avaluació i selecció de les propostes s'efectuarà segons els criteris següents:  
a) Qualitat del grup d'investigació (40 %).  
b) Interés cientificotècnic del projecte d'I+D que opta a un programa de la Unió Europea (40 %).  
c) Adequació del pressupost a les activitats previstes (20 %).  
  
  
Base 7. Justificació de les subvencions  
1. La justificació de les ajudes es realitzarà d'acord amb el que s'establix en la base 11 de l'annex I.  
2. A més, els centres beneficiaris de les ajudes hauran de justificar la subvenció aportant la còpia compulsada de la presentació de la sol·licitud, i la documentació que l'acompanye, per a la participació en un programa de la Unió Europea.  
  
  
ANNEX XIV  
Ajudes per a estades de personal investigador en empreses de la Comunitat Valenciana  
  
Base 1. Objecte de la convocatòria  
L'objecte de la present convocatòria és la concessió d'ajudes als centres d'investigació de la Comunitat Valenciana per a la realització d'estades del personal investigador doctor en empreses de caràcter mercantil que tinguen com a finalitat la realització d'un projecte d'investigació de caràcter innovador per a l'empresa innovant el producte final.  
  
  
Base 2. Sol·licitants i beneficiaris   
Podran ser beneficiaris d'estes ajudes els centres d'investigació de la Comunitat Valenciana. Podrà presentar propostes, per mitjà del seu centre i com a investigadors responsables de la seua execució cientificotècnica, el personal investigador doctor que tinga formalitzada la seua vinculació estatutària o contractual amb l'entitat beneficiària en el moment de la sol·licitud, i que haurà de mantindre almenys durant el període d'execució de l'ajuda.  
  
Base 3. Duració i període de realització de les estades  
L'estada haurà de realitzar-se en empreses de la Comunitat Valenciana, i tindrà una duració màxima de 240 hores. L'investigador no podrà tindre cap participació en el capital social de l'empresa. El període de realització de l'estada estarà comprés entre l'1 de gener i el 31 de desembre de 2015.  
  
Base 4. Formalització de sol·licituds  
1. Termini i lloc de presentació  
El termini de presentació de sol·licituds serà de l'1 de setembre al 30 de desembre de 2014 i el lloc de presentació serà l'indicat en l'annex I de la present orde.  
2. L'imprés de sol·licitud anirà acompanyat dels documents següents:  
a) Currículum de la persona sol·licitant.  
b) Memòria del treball d'investigació a desenrotllar, on conste, firmat per l'empresa, descripció del que suposa d'innovador per a esta el projecte a realitzar per l'investigador.  
c) Conveni entre el centre d'investigació i l'empresa on es vaja a realitzar l'estada, en el qual conste el consentiment de l'empresa per a realitzar l'estada, així com les condicions en què es realitzarà i on constarà la descripció del projecte d'investigació i els objectius d'innovació que es pretén obtindre, i on expressament conste la distribució entre les parts dels drets de les patents o de propietat industrial o intel·lectual del producte resultant, així com els d'explotació.  
  
  
Base 5. Criteris d'avaluació  
Els criteris que s'establixen per a l'avaluació d'estes ajudes són els següents:  
a) Adequació del currículum cientificotècnic de la persona sol·licitant a la investigació que es pretén realitzar (30 %).  
b) Viabilitat del treball a desenrotllar i de la seua relació amb l'objectiu d'innovació a aconseguir (70 %).  
  
Base 6. Dotació, caràcter i condicions de l'ajuda  
1. La Generalitat aportarà fins a un màxim de 6.000 euros al centre d'investigació per persona seleccionada.  
2. De la quantitat anterior, el personal investigador seleccionat rebrà, en concepte de complement salarial, la quantitat de 5.000 euros.  
  
3. L'empresa sufragarà els gastos d'incorporació del personal investigador.  
4. L- import de l- ajuda serà proporcional al temps de dedicació.  
  
Base 7. Compatibilitat  
Estes ajudes són incompatibles amb qualsevol altra obtinguda per a la mateixa finalitat.  
  
Base 8. Obligacions de les persones beneficiàries  
Les persones beneficiàries estaran obligades a:  
a) Comunicar a la Direcció General d'Universitat, Estudis Superiors i Ciència la seua incorporació a l'empresa de destinació dins dels 10 dies següents a la data en què es produïsca. En cas de no comunicar la incorporació en el termini mencionat, s'entendrà que renuncia a l'ajuda concedida.  
b) Ajustar la seua actuació a les normes de l'empresa a què s'incorpore.  
c) Notificar expressament qualsevol canvi en les condicions de l'estada subvencionada per mitjà d'un escrit dirigit a la Direcció General d'Universitat, Estudis Superiors i Ciència per a la seua autorització, prèviament a la realització de l'estada. L'incompliment de la dita notificació podrà donar lloc a la modificació de la resolució de concessió.  
  
d) Remetre a la Direcció General d'Universitat, Estudis Superiors i Ciència, en el termini de deu dies des de la finalització de l'estada i sempre amb anterioritat al 31 de desembre de 2015, la documentació següent:  
- Informe del treball realitzat, que continga els resultats obtinguts i on es faça constar la conformitat del responsable de l'empresa.  
  
- Certificat de l'estada emés per la persona representant legal de l'empresa de destinació, en el qual conste les dates d'inici i finalització de l'estada i el nombre d'hores realitzat.  
La realització de l'estada per un període de temps inferior al previst en la resolució de concessió de l'ajuda suposarà l'obligació de reintegrar una part de la quantia percebuda proporcional al període no disfrutat de l'estada.  
  
  
ANNEX XV  
Ajudes per a l'organització i difusió de congressos, jornades i reunions científiques, tecnològiques, humanístiques o artístiques de caràcter internacional  
  
Base 1. Objecte  
Esta convocatòria té per objecte la concessió d'ajudes als centres d'investigació per a l'organització i difusió de congressos, jornades i reunions de caràcter internacional i d'objecte científic, tecnològic, humanístic o artístic, com a labor de divulgació dels resultats de les investigacions realitzades en el marc de les activitats primàries de caràcter no econòmic dels centres d'investigació.  
Els esdeveniments han de celebrar-se dins de l'àmbit de la Comunitat Valenciana, i tindre caràcter internacional, entenent per tal que tant en el comité científic com entre els ponents i conferenciants figuren investigadors no nacionals. La seua realització s'efectuarà entre l'1 de gener i el 31 de desembre de 2015.  
Les ajudes es destinaran a finançar qualsevol de les activitats següents:  
1. Els gastos corresponents a viatges i dietes dels organitzadors per a la preparació de l'activitat, fins a un màxim de 4.000 euros.  
2. La difusió dels programes de la reunió.  
3. Els viatges, les estades, la manutenció i la participació de ponents i conferenciants. En este cas, s'adequaran als límits que per als dits conceptes estiga establit en la normativa de la Generalitat.  
4. Gastos de traducció i lloguer d'equips tècnics.  
5. L'edició de les ponències o conclusions resultants.  
Queden exclosos de la convocatòria:  
a) Els gastos socials associats a les actuacions subvencionades.  
b) Els cursos de postgrau, de reciclatge o d'especialització.  
c) Material inventariable, siga quina en siga la quantia.  
d) Material fungible, en general, que no tinga relació amb l'activitat proposada.  
e) Els gastos de funcionament propis del centre d'investigació.  
  
  
Base 2. Sol·licitants i beneficiaris  
Podran presentar sol·licituds i ser beneficiaris d'estes ajudes els centres d'investigació de la Comunitat Valenciana.  
Podrà presentar propostes, a través del seu centre i com a investigador responsable de la seua execució, el personal investigador doctor, que haurà de tindre vinculació estatutària o contractual amb l'entitat beneficiària en el moment de la sol·licitud, i l'haurà de mantindre almenys durant el període d'execució de l'ajuda.  
  
Base 3. Formalització de les sol·licituds  
1. El termini i el lloc de presentació de les sol·licituds serà l'indicat en l'annex I de la present orde.  
2. Documentació  
L'imprés de sol·licitud haurà d'anar acompanyat dels documents següents:  
a) Currículum de l'investigador responsable del projecte.  
b) Composició del comité científic.  
c) Relació de ponents.  
d) Programa científic.  
e) Pressupost d'ingressos i gastos detallat per conceptes. En el pressupost de gastos es farà constar la relació de la totalitat dels gastos, especificant-se per a quins d'estos se sol·licita finançament.  
f) Si és el cas, document de compromís de cofinançament.  
g) Si és el cas, composició del comité organitzador.  
  
Base 4. Import de les ajudes  
Les ajudes consistiran en una subvenció per un import de fins a 12.000 euros, que es concedirà d'acord amb els criteris de selecció i avaluació.  
  
Base 5. Criteris de selecció i avaluació  
La selecció de les sol·licituds serà realitzada tenint en compte els criteris següents:  
a) La qualitat i la rellevància cientificotecnològica de l'activitat que es proposa i dels membres no nacionals del comité científic i dels ponents (60 %).  
b) La trajectòria científica de l'investigador responsable de la branca de coneixement de l'activitat proposada (40 %).  
c) Es concediran 10 punts addicionals, a aquells sol·licitants que no hagen sigut beneficiaris d'esta ajuda en alguna de les tres anualitats anteriors a la de la present convocatòria.  
  
Base 6. Pagament i justificació de les ajudes  
La justificació de les ajudes es realitzarà d'acord amb el que s'establix en la base 11 de l'annex I. A més, es justificarà la realització de l'activitat subvencionada per mitjà de la presentació dels documents següents:  
a) Memòria de les activitats realitzades.  
b) Programa científic definitiu, fullets, tríptics i cartells.  
c) Edició de les ponències i publicacions que hagen sigut objecte de l'ajuda.  
En tot cas, haurà de quedar acreditada en la documentació oficial del congrés i de les publicacions el patrocini de la Generalitat. L'omissió d'esta obligació suposarà un cas d'incompliment previst en l'apartat 10.3 de l'annex I i podrà ocasionar el reintegrament de les quantitats concedides.  
  
  
ANNEX XVI  
Ajudes per a la promoció de la investigació, el desenrotllament tecnològic i la innovació pels parcs científics de les universitats  
  
  
Base 1. Objecte i àmbit de la convocatòria  
L'objecte de la present convocatòria és regular el procediment de concessió de les ajudes per a la promoció d'activitats primàries no econòmiques en els parcs científics de les universitats públiques valencianes, per mitjà de la concessió d'ajudes competitives encaminades al cofinançament d'infraestructures i equipament cientificotècnic del parc, així com actuacions de dinamització dels resultats de les activitats d'investigació científica, desenrotllament tecnològic i innovació que estos executen.  
  
Base 2. Sol·licitants i beneficiàries  
1. Podran ser sol·licitants i beneficiàries d'estes ajudes les universitats públiques de la Comunitat Valenciana.  
2. En cas que el parc científic tinga personalitat jurídica diferent de la universitat pública a què estiga vinculat, podrà ser este qui sol·licite directament l'ajuda, realitze l'activitat i presente la documentació justificativa.  
  
Base 3. Formalització de sol·licituds  
1. El termini i lloc de presentació de les sol·licituds serà l'indicat en l'annex I de la present orde.  
2. Documentació.  
Les sol·licituds omplides telemàticament hauran de comptar amb la firma de qui tinga la representació legal de l'entitat sol·licitant i de l'investigador doctor sol·licitant. Cada investigador doctor tan sols podrà presentar una sol·licitud per a cada un dels conceptes susceptibles d'ajuda i entitat sol·licitant.   
L'imprés de sol·licitud anirà acompanyat d'una declaració responsable de no estar incursos en les prohibicions previstes en l'article 13 de la Llei 38/2003, General de Subvencions i, a més, dels següents documents, segons el tipus de sol·licitud formulada.  
2.1. Infraestructures científiques i equipament comú del parc:  
a) Memòria en què es descriga la infraestructura o l'equipament sol·licitat i la seua relació amb el parc científic.  
b) Pressupost de gastos detallats per conceptes.  
c) Currículum de l'investigador doctor sol·licitant.  
d) Relació d'investigadors principals de projectes (fins a un màxim de quatre) que avalen la sol·licitud.  
e) Relació de projectes d'investigació vigents i la seua vinculació amb les infraestructures o l'equipament sol·licitat.  
f) Declaració del responsable de la universitat o, en els casos previstos en la base 2.2, del director del parc científic, en què conste que la destinació de l'equipament proposat es localitzarà en les instal·lacions d'investigació que es troben ubicades en el parc científic.  
g) Document que especifique el cofinançament aportat per la universitat o, en el supòsit previst en la base 2.2, pel parc científic, que no serà en cap cas inferior al 25 %, i que haurà de ser, en el seu moment, oportunament acreditat en els termes que preveu l'article 30 de la LGS, així com el finançament sol·licitat (segons s'establix en el Reglament (CE) núm. 1628/2006 de la Comissió Europea).  
2.2 Actuacions de dinamització dels resultats de les activitats d'investigació científica i desenrotllament tecnològic:  
a) Currículum de l'investigador doctor responsable de l'actuació.  
b) Memòria on es descriguen detalladament les actuacions de difusió que es realitzaran.  
c) Relació de persones sense vinculació laboral o estatutària amb la universitat o amb el parc científic que participaran en l'organització i execució de l'activitat de dinamització, amb especificació de quina és la funció encomanada.  
d) Pressupost de gastos detallats per conceptes. No es podran incloure els gastos inherents al funcionament corrent i de personal del parc científic.  
  
Base 4. Naturalesa i quantia de les ajudes  
1. Les subvencions podran finançar, totalment o parcialment, el pressupost sol·licitat i la quantia d'estes es determinarà en cada cas d'acord amb els criteris d'avaluació i selecció.  
2. Així mateix, el 25 % corresponent a l'entitat podrà finançar-se a càrrec d'un altre tipus d'ajudes i amb fons propis.  
En cap cas les ajudes atorgades podran ser d'una quantia tal que, aïlladament o en concurrència amb subvencions i ajudes atorgades per altres administracions o ens públics o privats, de qualsevol nacionalitat, supere el cost de l'activitat que ha de desenrotllar l'entitat beneficiària. En este cas, quan la subvenció principal siga la de la Generalitat, correspondrà el reintegrament de l'excés obtingut sobre el cost de l'activitat realitzada.  
3. Conceptes susceptibles d'ajuda:  
a) Gastos d'infraestructures i/o gastos d'adquisició d'equipament cientificotècnic, fins a un màxim de 60.000 euros.  
Les subvencions podran finançar fins a un màxim del 75 % del pressupost presentat per a:  
- Infraestructures d'investigació.  
- Adquisició i instal·lació de nou equipament cientificotècnic.  
  
- Modernització i millora de prestacions de l'equipament existent.  
  
b) Gastos d'actuacions de dinamització, fins a un màxim de 20.000 euros:  
- Material fungible destinat específicament a l'activitat concreta de dinamització.  
- Viatges, manutenció i allotjament dels participants en l'actuació de dinamització, realitzats exclusivament amb motiu d'esta i sempre que coincidisca amb les previsions especificades en el pressupost a què es referix la base 3, 2.2, apartat c d'este annex, fins a un màxim de 6.000 euros. En este cas, s'adequaran als límits que per als dits conceptes estiga establit en la normativa de la Generalitat.  
  
- Realització de jornades científiques.  
S'haurà d'acreditar la relació directa dels gastos amb l'activitat de dinamització concreta per a la qual se sol·licita l'ajuda.  
  
Base 5. Criteris d'avaluació i selecció  
1. Infraestructures científiques i equipament científic tècnic:  
a) Relació de la infraestructura o equipament amb l'activitat del parc (40 %).  
b) Qualitat científica de la persona investigadora sol·licitant i dels investigadors que avalen la sol·licitud (25 %).  
c) Idoneïtat de la proposta (20 %).  
d) Pressupost (15 %).  
2. Actuacions de dinamització dels resultats de les activitats d'investigació científica i desenrotllament tecnològic:  
a) Currículum de la persona responsable de l'actuació (20 %).  
  
b) Qualitat de l'actuació prevista (40 %).  
c) Pressupost (20 %).  
d) Àmbit de repercussió de l'actuació de dinamització (20 %).  
Addicionalment, podran concedir-se fins a un màxim de 30 punts quan es tracte de presentació de propostes de col·laboració entre unes quantes universitats o parcs científics.  
  
Base 6. Justificació de les subvencions  
La justificació de les ajudes es realitzarà d'acord amb el que s'establix en la base 11 de l'annex I. A més, s'haurà de presentar:  
1. En el cas d'infraestructures i equipament cientificotècnic:  
a) Justificació del cost total de l'equipament o infraestructura finançat.  
b) Document justificatiu de cofinançament.  
2. En el cas d'accions de dinamització dels resultats de les activitats d'investigació científica i desenrotllament tecnològic:  
a) El material gràfic (fullets, tríptics, cartells, pagina web, etc.) que acredite la realització de l'acció.  
b) Memòria descriptiva de les accions dutes a terme, els seus resultats i la relació dels gastos directament relacionats amb la realització de les dites accions.  
En tot cas, haurà de quedar acreditat en la documentació remesa el patrocini de la Generalitat. L'omissió d'esta obligació suposarà un cas d'incompliment previst en l'apartat 10.3 de l'annex I i la possibilitat de reintegrar les quantitats percebudes.